Opstina Pale | NASTAVAK IZGRADNjE VODOVODNE I KANALIZACIONE MREŽE\nNačelnik Pala Boško Jugović potpisao je danas sa firmom “Buk promet” iz Bijeljine ugovor vrijedan više od milion KM o nastavku izgradnje vodovodne i kanalizacione infrastrukture na području ove opštine.\nUgovor je potpisan u okviru projekta “Vodovodna i kanalizaciona infrastruktura u Republici Srpskoj” koji se realizuje kreditnim sredstvima Evropske investicione banke /EIB/.\nJugović je rekao da će biti izgrađen glavni fekalni kanalizacioni kolektor koji će spriječiti da otpad ulazi u korito rijeke Miljacke i odvodiće ga na mjesto gdje će biti izgrađen prečistač.\nOn je naveo da ovaj projekat obuhvata i izgradnju vodovodnog dijela mreže Koran – Luke i sanaciju Vodovoda “Vrelo Prača”.\nJugović je rekao da bi radovi mogli da počnu u aprilu ili maju, čim uslovi budu dozvoljavali, a predviđeno je da budu završeni do Nove godine.\n“Ovo je druga faza kreditnog aranžmana Evropske investicione banke ukupne vrijednosti 1.500.000 KM, uključujući i PDV”, rekao je Jugović novinarima nakon sastanka.\nDirektor preduzeća “Buk promet” Jovan Gajić pojasnio je da projekat podrazumijeva izgradnju kolektora u dužini od 2.600 metara, čime će otpadne vode biti odvođene izvan naselja, a konačno rješenje će biti prečistač.\n“Još će se raditi i na proširenju vodovodne mreže Koran – Luke”, naveo je Gajić.\nOn je istakao da preduzeće “Buk promet” ima dobru saradnju sa opštinom Pale, a na ovom projektu angažovaće oko 40 zaposlenih ljudi da bi završili radove prije jeseni.\nŠef projekta “Vodovoda i kanalizacija Republike Srpske” Radmila Mihić rekla je da su Pale jedna od 26 opština koje participiraju u ovom projektu prethodnih pet godina, te istakla da je ovo velika i značajna investicija za stanovništvo.\n“Ova kreditna linija je jedna od najpovoljnijih koje imamo na području BiH. U kreditnom aranžmanu sa EIB je rok otplate 25 godina, osam godina je grejs period, a kamatna stopa koju smo do sada plaćali bila je 1,9 odsto”, navela je Mihićeva, koja je i pomoćnik ministra finansija Republike Srpske.\nOna je podsjetila da su tokom posljednje tri godine u vodovodnu i kanalizacionu infrastrukturu na području Pala investirana tri miliona KM.


Oct 11, 2017 IBM, IBM cloud, iLex\nMađarska start-ap kompanija iLex, koja pruža inovativna pravna rešenja srednjim i velikim preduzećima, koristila je IBM Cloud rešenja kako bi dizajnirala četbot (chatbot) Lexi namenjen studentima prava, kao i korisnicima usluga kompaniije iLex.\nObrazovne institucije treba da pruže svojim učenicima veštine i znanja koja će ih osposobiti za obavljanje poslova u multidisciplinarnim oblastima. Kompanija iLex godinama sarađuje sa univerzitetima širom istočne i centralne Evrope u cilju razvoja modernih obrazovnih programa i osposobljavanja studenata za obavljanje budućih poslova.\nUniverzitet u Pečuju u saradnji sa kompanijom iLex ove godine je pokrenuo program namenjen studentima prava koji se fokusira na upotrebu tehnologije i softvera pri pružanju pravnih usluga. Kao deo ovog edukativnog programa predstavljen je četbot Lexi koji je u mogućnosti da odgovori na pitanja iz oblasti građanskog prava. Svrha ovog četbota je da demonstrira mogućnosti kognitivnih tehnologija u oblasti prava, a u okviru predavanja profesori prava i njihovi studenti „obučavaju“ Lexi da odgovara na još zahtevnija pitanja iz ove oblasti.\nUz pomoć IBM Cloud rešenja kompaniji iLex je obezbeđena infrastruktura i pristup kognitivnim uslugama koje su neophodne za dizajniranje i razvoj inteligentnog i intuitivnog bota.


Narodna biblioteka - Blic Online\nPosle skoro dve godine od nesreće u Narodnoj biblioteci Srbije u Beogradu u kojoj su od posledica curenja gasa nastradali Darko Šukalo (50), direktor firme "Empaks", i njegov zaposleni Lazar Blagojević (25), okončane su sve dokazne radnje i zaključeno je, kako "Novosti" saznaju, da za ovu tragediju ne postoji odgovornost treće osobe.\n"Mi ne znamo kako ćemo dalje bez našeg Darka. Kako će njegova deca? Kako će moja sestra Radmila? Sve nas je ovo oborilo. Još ne verujemo. Znam da je bio poštovan, kao stručnjak. A, voljen kao dobar čovek. Potvrdio je to i svojim životom. Nije poslao saradnike da umesto njega stradaju. Kao direktor firme, mogao je."\nDarko Šukalo (50), direktor kompanije za održavanje sistema za zaštitu od požara "Empeks" koji se otrovao gasom pri kontroli uređaja u Narodnoj biblioteci Srbije, dva dana pre tragedije u kojoj je stradao i njegov kolega Lazar Blagojević (25) vratio se sa odmora da bi sina ispratio na sportske pripreme.\nRadnik kompanije za održavanje protivpožarnih sistema, Lazar Blagojević (25), koji je juče stradao sa svojim kolegom u Narodnoj biblioteci, objavio je stihove posvećene svojoj devojci pre tragedije koja je naprasno prekinula njihovu ljubav.\nDirektor jedne beogradske kompanije za održavanje sistema za zaštitu od požara Darko Š. (50) i radnik ove firme Lazar B. (25) stradali su danas u Narodnoj biblioteci kada je pri kontroli ovih uređaja došlo do curenja otrovnih isparenja, saznaje "Blic".\nSaučešće porodicama radnika stradalih u Narodnoj biblioteci\nZamenik gradonačelnika Beograda Goran Vesić je u ime Skupštine grada izjavio saučešće porodicama dvojice radnika kompanije za održavanje protivpožarnih sistema koji su stradali danas u Narodnoj biblioteci.\n"ČULI SMO BUKU, REKLI SU NAM DA MORAMO NAPOLJE" Korisnici i zaposleni u Narodnoj biblioteci hitno evakuisani nakon tragedije\nČuli smo buku, rekli su nam da odmah izađemo. Nismo znali šta se dešava, opisuju korisnici Narodne biblioteke današnju tragediju u ovoj ustanovi gde su poginula dvojica radnika na održavanju sistema za zaštitu od požara.\nPISMO IZ ATINE Zemlja u krizi, ali se ulaže u kulturu: Zdanje za Operu i Narodnu biblioteku od 620 miliona evra\nNarodna biblioteka Smederevo demantovala da je ukoričene novine prodala "Papir servisu"\nNarodna biblioteka Smederevo demantovala je danas da je izbacila iz Fonda i prodala "Papir servisu" pun kamion generacijama koričenih dnevnih izdanja Politike, Borbe i lokalne štampe.\nNarodna biblioteka danas NIZOM MANIFESTACIJA obeležava 185. rođendan\nPovodom 185. rođendana Narodne biblioteke Srbije danas će biti organizovani programi posvećeni srpskim književnicima i bibliotekarima koji su ujedno i poziv javnosti da se afirmišu vrednosti nacionalne kulture i prepozna značaj i uloga biblioteka u savremenom društvu.\nPovodom 160 od osnivanja Čitališta u Kruševcu Narodna biblioteka je svečano otvorila elektronsku čitaonicu na trećem spratu Doma sindikata.\nNikad više dece kod Narodne biblioteke, al nije zbog KNJIGA\nDečja graja možda nikada više nije razbijala tišinu čitaonica Narodne biblioteke, ostavivši potpuno zanemarene knjige kraj zimske idile koja je zauzela čitav vračarski plato.


Tači: Ratovao sam protiv Miloševićevih zakona, danas poštujem međunarodne - 29.02.2016, Sputnik Srbija\nZamenik kosovskog premijera i ministar spoljnih poslova Hašim Tači, koji je u petak u parlamentu izabran za naslednicu predsednice Atifete Jahjaga, kaže da pre... 29.02.2016, Sputnik Srbija\n16:24 29.02.2016 (Osveženo: 16:34 29.02.2016)\nZamenik kosovskog premijera i ministar spoljnih poslova Hašim Tači, koji je u petak u parlamentu izabran za naslednicu predsednice Atifete Jahjaga, kaže da pre glasanja nije dogovorio bilo kakve ustupke sa Srpskom listom i da će služiti svim građanima Kosova podjednako — Albancima, Srbima, Crnogorcima, Turcima, Bošnjačima...\nTači je u intervju za Glas Amerike na albanskom jeziku rekao i da će dijalog o normalizacjii odnosa sa Beogradom u Briselu biti nastavljen.\n„Kosovo je domovina svih njenih građana i svako treba da se oseća dobro i ponosno što živi na Kosovu… Manjine su vrednost kosovskog društva, imaju svoja ustavna prava… Oni su Kosovari“, rekao je Tači izrazivši uverenje da je međuetničnost preduslov za njegovu viziju izgradnje „novog, evropskog i multietničkog Kosova“.\nTači, koji će predsedničku funkciju preuzeti 7. aprila, kaže da su srpski poslanici deo skupštinske većine u kosovskom parlamentu.\n„Oni imaju svoju viziju, svoj program, imaju cilj, tako da sve je bilo u okviru kooridinacije koalicionih partnera i prema ranijim sporazumima, a glasanje je bilo tajno i svako je izrazio svoju volju“, rekao je Tači istakavši da ne može da kaže da li su Srbi glasali za njegov izbor ili protiv toga, ali je za svoj izbor zahvalan svima.\nTači je rekao i da je preduslov za evroatlantske integracije, ali i mir — regionalna stabilnost, saradnja u regionu i izgradnja „dobrosusedskih odnosa“.\n„Kosovo će sarađivati sa svim susednim zemljama. Imamo odličnu saradnju sa Makedonijom, Albanijom, Crnom Gorom. Mi ćemo nastaviti punu normalizaciju odnosa Srbijom“, rekao je.\nUpitan da li je već podneo ostavku na lidersku poziciju u Demokratskoj partiji Kosova, Tači tvrdi da jeste i ističe da je ponosan što je bio na čelu, kako kaže, jedne tako moćne stranke.\nNa konstataciju da ga tokom predsedničkog mandata čekaju veliki izazovi među kojima i suočavanje sa Specijalnim sudom za ratne zločine bivše OVK, Tači kaže da će Priština sprovesti sve svoje zakonske i ustavne obaveze.\nMislim da taj sud treba da bude prednost za Kosovo i snažan argument za konsolidaciju naše zemlje prema međunarodnoj zajednici, dakle“, ne postoji zabrinutost u pogledu oklevanja, jer mi nemamo šta da krijemo.\nA na pitanje da li je lično zabrinut zbog početka rada Specijalnog suda, Tači kaže:\n„Mi smo ratovali protiv režima (Slobodana) Miloševića i protiv Miloševićevih zakona. Danas mi poštujemo međunarodne zakone i standarde.“


Vreme 1213 - Intervju – Kristof Cetl, generalni direktor GRAWE osiguranja a.d.o.: Nastavak ekspanzije -->\n"Analize nezavisnih institucija i online portala postojećih proizvoda na bankarskom tržištu i proizvoda osiguranja života pokazuju da su na tržištu proizvodi osiguranja života konkurentniji u odnosu na bankarske proizvode za klijente koji žele da štede, a posebna prednost je da su u isto vreme – osigurani"\n"Sektor osiguranja u Srbiji je i dalje nerazvijen i možemo da kažemo da je rangiran znatno ispod proseka zemalja članica Evropske unije. U prilog tome govore pokazatelji razvijenosti tržišta osiguranja – odnos ukupne premije i bruto domaćeg proizvoda i ukupna premija po stanovniku. Učešće premije u bruto domaćem proizvodu i dalje je oko 2 odsto, dok ovaj pokazatelj za zemlje članice Evropske unije iznosi više od 8 odsto. Ipak, u poređenju sa zemljama regiona Centralne i Istočne Evrope, kao i grupom zemalja u razvoju čiji prosek ne prelazi 3 odsto, Srbija je na zadovoljavajućoj poziciji", ovako ocenjuje stanje tržišta osiguranja u Srbiji za "Vreme" Kristof Cetl, generalni direktor GRAWE osiguranja a.d.o. "Stepen razvoja osiguranja se meri i stepenom razvoja osiguranja života koji u Srbiji beleži veći rast nego ukupni sektor. U 2013. godini osiguranje života ponovo je zabeležilo blagi rast što ukazuje na pozitivan trend razvoja ukupnog sektora", dodaje Cetl.\n"VREME": Postoji podatak da celo tržište osiguranja u Srbiji vredi između 500 i 600 miliona evra, i da je to brojka koja se ne menja celu deceniju. Koje su, po vama, nužne mere da bi se ovaj bilans popravio?\nKRISTOF CETL: Postoji visok stepen korelacije između nivoa dohotke stanovništva i stepena razvoja osiguranja života, svuda u svetu, pa tako i u Srbiji. Sigurno je da će sa razvojem privrede u našoj zemlji i povećanjem dohotka stanovništva doći do značajnijeg razvoja i u oblasti osiguranja života. Posebno izmena Zakona o penzijskom i invalidskom osiguranju koji će se menjati u pravcu smanjenja prihoda za penzionere, dovešće do potrebe građana da razmišljaju o svojim prihodima u starosti, odnosno do povećanja nivoa potreba za proizvodima osiguranja života i programa kroz koje mogu da se obezbede dodatni prihodi uz penziju.\nPodsticaj razvoja osiguranja kroz unapređenje zakonskih propisa koji regulišu delatnost osiguranja i finansija je među prioritetnim ciljevima već nekoliko godina. Po pitanju radnog angažovanja u industriji osiguranja, zakonodavstvo još uvek ne omogućava određene oblike radnog angažovanja koji su prisutni u razvijenim zemljama Evrope, oblike koji dovode do dobrih rezultata poslovanja, i to je jedan od glavnih problema društava za osiguranje. Posledica je značajno povećanje troškova i samim tim teško ostvarivanje profitabilnosti u razvoju prodajne mreže, a profitabilnost uslovljava nove investicije. Nadamo se da će biti omogućen fleksibilniji model zapošljavanja zastupnika za prodaju, pre svega osiguranja života, čime bi se zakonske norme usaglasile sa praksom koja postoji u razvijenim zemljama EU. Odmah zatim, jedan od faktora koji bi značajno uticali na rast i razvoj su poreske olakšice za koje se društva za osiguranje zalažu već nekoliko godina.\nVeliki broj osiguravajućih kuća ističe neophodnost poreske reforme, u smislu da se ljudima sa životnim osiguranjem umanji porez. Dokle se stiglo u razgovorima sa državom?\nPoslednjih godina je podsticaj razvoja osiguranja kroz poreske olakšice i Francuski model jedno od glavnih pitanja osiguravača koji posluju u delatnosti osiguranja života. Prvi korak bi mogao da bude zakonsko izjednačavanje uplata u dobrovoljne penzijske fondove i uplata za životno osiguranje kada ih vrši poslodavac. To su predlozi koji se odnose na postojeći sistem jer nema potrebe da postoje nejednakosti kada je cilj obe kategorije izdvajanje sredstava za starost. Sredstva koja se akumuliraju kroz osiguranje života mogu da se iskoriste za projekte značajne za društvo. Neophodna je bolja definicija poreskog tretmana kod isplate naknade iz ugovora o osiguranju života i da, na primer, kod isplate naknade za doživljenje pripisana dobit tokom trajanja ugovora o osiguranju života bude osnovica za porez na dohodak građana, a ne razlika između uplate i isplate.\nDruštva za osiguranje koja se bave životnim osiguranjem predstavljaju institucionalne investitore sa velikim kapacitetima investiranja koje država treba da iskoristi na najbolji način kao najkvalitetnije dugoročne izvore domaćih sredstava. Time bi bilo omogućeno finansiranje razvoja, pre svega, infrastrukturnih projekata. Očekujemo i da će lokalna samouprava iskoristiti zakonske mogućnosti da emisijom municipalnih obveznica finansira razvoj svoje sredine i koristi slobodna sredstva osiguravača. Za osiguravače su to takođe dugoročna ulaganja. Smatram da će nova vlada, izmenom sistemskih zakona, omogućiti da se veliki potencijal osiguranja u Srbiji i realizuje kroz značajnije učešće delatnosti osiguranja u finansijskom sektoru.\nVeć duže vreme se odlaže razdvajanje kompozitnih društava na društva koja se bave životnim i društva koja se bave neživotnim osiguranjem. Kakve bi posledice, po vama, imalo ovo razdvajanje na postojeća, "objedinjena" društva?\nPosledica aktuelne situacije koja se odnosi na podelu kompozitnih osiguravajućih društava je neizvesnost jer osiguravači ne mogu da se pripreme za konačno rešenje, a ako razdvajanje zaista bude konačna odluka, to zahteva, pored visokih troškova, velike organizacione promene i kadrovsko restrukturiranje.\nDirektive EU, baš kao i propis Srbije, nalažu razdvajanje životnog od neživotnih osiguranja, ali dopuštaju nacionalnim zakonodavstvima da u određenim segmentima imaju nešto drugačija rešenja. U većini zemalja EU, među kojima je i Austrija, postoji rešenje kojim se osiguravačima, u cilju podsticaja razvoja sektora osiguranja i privrede uopšte, omogućilo da zadrže kompozitni oblik i da već postojeća kompozitna društva nastave sa istovremenim obavljanjem obe grupe poslova osiguranja uz ispunjenje određenih uslova. A složiće se većina u sektoru da su tržištu u usponu mnogo potrebniji efikasnost i niži troškovi.\nMožete li nešto više reći o poslovnim rezultatima GRAWE osiguranja u odnosu na rast tržišta, i pozicije u odnosu na konkurenciju? Koje usluge vas izdvajaju od drugih kuća?\nAnalizom rezultata društava za osiguranje koje imamo za III kvartal 2013. godine došli smo do zaključka da će, kao i prošle godine, sektor zabeležiti blagi rast i da će se trend nastaviti. U odnosu na ukupan sektor, GRAWE osiguranje beleži veći rast i dalje držimo kurs ekspanzije. To ne potvrđuju samo finansijski rezultati u 2013. godini, već i svi ostvareni planovi koji nisu izmenjeni usled ekonomskih prilika.\nNa tržištu Srbije, a i u regionu, GRAWE se ističe kao osiguravač sa dugogodišnjim iskustvom. GRAWE je osiguravajuće društvo u čijem je fokusu poslovanja briga o pojedincima i porodicama, kao i briga o potrebama porodičnog biznisa. Godina 2013. je još jedna u nizu godina u kojoj je GRAWE osiguranje postiglo izuzetne rezultate i potvrdilo svoju jaku poziciju na tržištu osiguranja života u Republici Srbiji.\nSvi osnovni pokazatelji poslovanja jasno ukazuju na to da je GRAWE osiguranje postiglo izuzetno dobre rezultate i unapredilo poziciju među liderima na tržištu osiguranja života u Srbiji, što nije posledica samo visokog kvaliteta usluga i konkurentnosti naših proizvoda osiguranja života, već i profesionalizma i stručnosti naših zaposlenih u čija znanja i veštine stalno ulažemo.\nKada se govori o štednji, po pravilu se pomisli na štednju u bankama. Pošto je i osiguranje jedan vid štednje, možete li "zastupati" stanovište da je štednja u osiguranju konkurentnija u odnosu na štednju u bankama?\nOsiguravajuće društvo GRAWE, uz druge proizvode osiguranja života, u svojoj lepezi proizvoda ima mešovito osiguranje života za slučaj smrti i doživljenja sa jednokratnom uplatom premije, koje može našim klijentima da obezbedi veći prinos nego što može kamata u banci na oročena sredstva, a pored toga velika prednost je i osiguranje života. GRAWE Invest obezbeđuje jednako pokriće u visini osigurane sume za sve vreme trajanja ugovora.\nOsigurana suma sa pripadajućom dobiti isplaćuje se u slučaju doživljenja osiguranja, u slučaju prirodne smrti osiguranika u toku trajanja osiguranja i u slučaju smrti osiguranika usled nezgode. Specifičnost koju ima svaki proizvod osiguranja života je štedna komponenta, ali GRAWE Invest je kreiran za one građane koji žele da štede i da odjednom "investiraju" svoja sredstva koja će im doneti adekvatan prinos. Minimalna uplata kod proizvoda GRAWE Invest je 1000 evra i može da se zaključi na najmanje 3 godine. Najduže predviđeno trajanje ugovora je 25 godina. Ipak, bez obzira na želju da pametno ulažemo svoj novac, ne treba da zaboravimo da je velika prednost ovog proizvoda upravo osiguranje i da se sume navedene u primerima ne isplaćuju samo u slučaju doživljenja osiguranja, već i da se osigurana suma isplaćuje korisnicima osiguranja u slučaju prirodne smrti osiguranika u toku trajanja osiguranja i u slučaju smrti osiguranika usled nezgode.\nSve što važi za druge proizvode osiguranja života, važi i za GRAWE Invest. Tokom trajanja osiguranja, sredstva koja je uplatio ugovarač osiguranja se oplođuju kroz investicije osiguravajućeg društva, pa se po isteku trajanja ugovora o osiguranju života korisnicima osiguranja iz ugovora isplaćuje suma koja se sastoji od osigurane sume zagarantovane ugovorom i dobiti i upravo je taj deo vezan za štednu komponentu ugovora o osiguranju života GRAWE Invest. Po isteku trajanja ugovora, ugovorom zagarantovana osigurana suma isplaćuje se u skladu sa izborom korisnika osiguranja: jednokratna isplata ili mesečna renta.\nPosle analize nezavisnih institucija i online portala postojećih proizvoda na bankarskom tržištu i proizvoda osiguranja života, može da se izvede zaključak da su na tržištu proizvodi osiguranja života konkurentniji u odnosu na bankarske proizvode za klijente koji žele da štede, a posebna prednost je da su u isto vreme – osigurani.\nIntervju – Nataša Sekulić, direktor prodaje IBM-a za Srbiju, Makedoniju, Crnu Goru i Albaniju >\nTrajni proces promene


Početna » tužba » Page 21\nDveri pripremaju tužbe zbog tvrdnji da su fašisti\nPripremamo nekoliko tužbi uvreda i laži, najavio je za Danas predsednik Dveri Boško Obradović pozivajući se na stav Ministarstva državne uprave i lokalne samouprave da u delovanju Dveri nema ideja koje narušavaju ustavni poredak i pozivaju na mržnju i kršenje ljudskih prava.\nPiše: Lidija Valtner 14. 8. 2018.\nPešić: Stefanović nije „najgluplji“ u životu već kao ministar\nPresuda Višeg suda u Beogradu izaziva zebnju, strah i nepoverenje – kaže za Danas sociološkinja Vesna Pešić komentarišući za Danas presudu Višeg suda u Beogradu kojom moraju da plate 200.000 dinara ministru policije Nebojši Stefanoviću zbog povrede ugleda.\nPiše: U. Miletić 8. 8. 2018.\nPoverenik: Odbijena tužba RJT u slučaju „Savamala“\nUpravni sud je presudom odbio tužbu Republičkog javnog tužioca (RJT) za poništaj rešenja Poverenika za informacije od javnog značaja i zaštitu podataka o ličnosti, kojim je naloženo da se javnosti učini dostupnom profesionalna biografija postupajućeg tužioca u predmetu „Savamala“.\nPiše: FoNet 8. 8. 2018.\nVladika Pahomije krivično goni smenjenog predsednika Crkvenog odbora\nPredsednik Crkveno opštinskog upravnog odbora iz sela Klinovac Stojan Stevanović je u svojim istupima i saopštenjima ispoljio određeni vid agresivnosti …\nPiše: V. R. 2. 8. 2018.\nIvanić: Bez tužbe zbog Pelješkog mosta\nSrpski član Predsedništva Bosne i Hercegovine (BIH) Mladen Ivanić izjavio je danas za N1 da protiv Hrvatske neće biti podneta tužba zbog početka izgradnje Pelješkog mosta.\nSrpski telegraf da plati 100.000 dinara Đinđićevom telohranitelju\nMilan Veruović, nekadašnji telohranitelj premijera Zorana Đinđića, dobio je u petak, 27. jula, sudski spor protiv Srpskog telegrafa zbog povrede ugleda i časti, saznaje Danas.\nPiše: J. Diković 30. 7. 2018.\nMeđunarodni sud pravde razmatra tužbu Irana protiv SAD-a\nIranske vlasti su navele da se tužba odnosi na američko kršenje međunarodnih obaveza, posebno prema američko-iranskom dogovoru o prijateljstvu iz 1955. godine, piše Al Jazeera Balkans.\nPiše: DanasOnline 27. 7. 2018.\nRepubličko tužilaštvo tužilo Poverenika 15 puta\nNa inicijativu Ministarstva odbrane i Vojske Srbije, Republičko javno tužilaštvo tužilo je Poverenika za informacije od javnog značaja i zaštitu podataka o ličnosti ukupno 15 puta, kaže za Danas Rodoljub Šabić, poverenik za informacije od javnog značaja i zaštitu podataka o ličnosti.\nPiše: J. Diković 24. 7. 2018.\nDojčinović dobio Kaića na sudu\nIštvan Kaić, saradnik Instituta za javnu politiku, moraće da isplati uredniku KRIK-a Stevanu Dojčinoviću 70.000 dinara jer je na svom sajtu iznosio neistine o njemu nazivajući ga „lažnim novinarom“ i urednikom organizacije „lažno registrovane kao medij“, presudila je sudija Višeg suda u Beogradu Irena Trifunović Radulović, objavio je KRIK.\nPiše: D. D. 17. 7. 2018.\nCrvene beretke još ne razmatraju tužbu protiv države\nBranioci bivših pripadnika Jedinice za specijalne operacije (JSO) koji su nedavno prvostepeno oslobođeni za pobunu „crvenih beretki“ još uvek nisu razmatrali mogućnost podnošenja tužbi za nadoknadu štete.\nPiše: V. Jeremić 17. 7. 2018.\nOtpuštenom sindikalisti ne daju status uzbunjivača\nRade Rašović, nekadašnji sindikalni lider i član gradske Radne grupe za kontrolu poslovanja niškog pogrebnog preduzeća „Gorica“, koji je dobio otkaz nakon što je godinama ukazivao na zloupotrebe menadžmenta…\nPiše: Z. Miladinović 16. 7. 2018.\nSlovenačka vlada je Sudu pravde EU u Luksemburgu podnela tužbu protiv Hrvatske zbog nesprovođenja odluke arbitraže o granici.\nDžonson i Džonson treba da plati 4,7 milijardi dolara\nPo odluci suda, kompanija DŽonson i DŽonson treba da plati 4,7 milijardi dolara odštete za 22 žene koje tvrde da je talk puder ovog proizvođača doprineo tome da dobiju rak jajnika. Mark Lanijer, glavni pravni zastupnik žena, od kojih je šest preminulo od raka, tvrdi da je kompanija više od 40 godina prikrivala dokaze da se u njenim proizvodima nalazi azbest.\nPiše: D. J. 13. 7. 2018.\nNajavljena tužba protiv kompanije G.F.C. DOO\nDirektor Agencije za proizvodnju kinematografskih dela Alternativa Boško Savković najavio je danas tužbu protiv kompanije G.F.C. DOO koja je, kako navodi, koristeći filmove i filmske nagrade njegove agencije na konkursu Ministarstva kulture i informisanja dobila četiri miliona dinara.\nArsenijević tuži Šarčevića\nUpravni sud nije doneo privremenu meru na zahtev da se privremeno, do okončanja kompletnog sudskog postupka, stavi van snage odluka ministra prosvete Mladena Šarčevića, kojom je 4. juna smenjen rektor Univerziteta u Kragujevcu Nebojša Arsenijević.\nPiše: Z. Radovanović 4. 7. 2018.


ConveyIQ sa kancelarijama u Beogradu osigurao $5,5 miliona - rundu predvodio SC Ventures\nKako Netokracija saznaje, vodeći partner u ovoj investiciji bio je South Central ventures, dok su rundi doprineli i već postojeći investitori 3TS Capital Partners, StartVest Partners i drugi. Nova investicija ima za cilj da ojača vodeću poziciju kompanije na tržištu SAD, kao i da osigura širenje baze klijenata kroz intenzivnije aktivnosti na području prodaje i marketinga, te razvoja novih proizvoda, navodi se u saopštenju.\nŠta je tačno ConveyIQ?\nPreko 140 velikih kompanija trenutno koristi ConveyIQ za automatizaciju procesa zapošljavanja i unapređenje komunikacije sa kandidatima, kao i za povećanje brzine zapošljavanja i kvaliteta novih zaposlenih. Čitav proces moguć je zahvaljujući aplikaciji Applicant Communication Studio budući da ova kompanija nudi integrisano rešenje za komunikaciju, zakazivanje intervjua i digitalno vođenje razgovora za posao – dakle all-in-one sistem.\nKako se navodi u saopštenju, kompanija je u protekle tri godine utrostručila svoje prihode.\nConveyIQ deli zajedničke klijente i u bliskom je poslovnom partnerstvu sa ključnim etabliranim “igračima” na tržištu upravljanja ljudskim resursima kao što su IBM/Kenexa, Oracle/Taleo, Greenhouse i iCIMS.\nCEO ConveyIQ, Danielle Weinblatt, oglasila se povodom svežih 5,5 miliona za dalji razvoj kompanije:\nRast naše baze klijenata je najbolji pokazatelj dodatne vrednosti koju naši veliki klijenti, kao što su npr. Kaplan, Lush, Proscribe, Dentsu Aegis, Warby Parker i HubSpot vide u poboljšanoj komunikaciji sa potencijalnom radnom snagom. Veoma smo uzbuđeni što će se South Central Ventures, kao ko-investitor, priključiti našim drugim investitorima u narednoj rundi našeg poslovanja.\nJan Kobler, Managing Partner u SC Ventures, prokomentarisao je novu investiciju:\nUpravljački tim ConveyIQ-a konstantno pokazuje impresivan nivo shvatanja kretanja na tržištu upravljanja ljudskim resursima, što im je pomoglo u određenju veoma jasne vizije budućeg rasta kompanije. Čvrsto verujem kako će ConveyIQ potpuno promeniti način na koji najbolji poslodavci pronalaze i privlače najbolju potencijalnu radnu snagu i komuniciraju sa kandidatima.


Aleksis Cipras, ilustrativna fotografija\nGrčki premijer Aleksis Cipras izjavio je danas da će timovi Evropske unije (EU) i Međunarodnog monetarnog fonda (MMF) verovatno 10. marta nastaviti reviziju reformi koje sporovodi Atina, aludirajući da je do odgađanja tog procesa došlo zbog podele među kreditorima.\n"Moja procena je da će se (visoki predstavnici poverilaca) vratiti u prvih deset dana marta", rekao je Cipras u televizijskom intervjuu, a prenosi agencija Frans pres.\n"Između njih (kreditora) mora doći do konačnog dogovora, tako da možemo krenuti napred", rekao je on za Star televiziju.\nMeđunarodni kreditori Grčke - EU, Evropska centralna banka i MMF - završili suprvu fazu revizije pre gotovo mesec dana, ali je od tada načinjen mali napredak, navodi francuska agencija.\nCipras je danas rekao da MMF mora da se "vrati u stvarnost" kada je po sredi taj problem i da odluči da li i dalje želi da bude deo spasilačkog programa.\n"Ako želimo da idemo napred, MMF mora da se vrati u realnost", naveo je grčki premijer i dodao da se od "MMF-a mora tražiti jasan stav - da li se slažu s programom i ostaju, ali sa realističnim ciljevima, ili ako se ne slažu i žele da izađu iz njega, onda neka to kažu pravovremeno", prenosi Frans pres.\nCipras je istakao da Grčka može da podmiri svoje finansijske potrebe bez MMF-a,ukazujući na prošlogodišnju dokapitalizaciju grčkih banaka, koja je sprovedena s manjim delom sredstava od onih koja su bila prvobitno namenjena.\n"Nije nam bilo potrebno 25 milijardi evra (27 milijardi dolara), kako je prvo izračunato, već 5,7 milijardi... (možemo) da zadovoljimo naše potrebe za finansiranjem bez prisustva MMF-a".


Poslednja poruka iz Amerike za Srbiju... - VIDEO | Vestinet.rs\nPočetna POGLEDI\tPoslednja poruka iz Amerike za Srbiju… – VIDEO\nPoslednja poruka iz Amerike za Srbiju… – VIDEO\n„Taman smo se ponadali da su američki ’prijatelji‘ Srbije starog kova ispucali svu municiju prema Beogradu kada se oglasio još jedan, šef Biroa za Evropu i Evroaziju u Stejt departmentu Filip Riker, koji je rekao da SAD nastavljaju da odvraćaju ruski i kineski uticaj u Srbiji.\nPosle eksplozije u Nešvilu, sajber-upozorenje i ostaci tkiva otkrivaju jezivu istinu… – VIDEO\nPoruka Amerike da će nastaviti da odvraćaju ruski i kineski uticaj u Srbiji kako ne bi potkopavale demokratske institucije, znači da nas Vašington tretira kao nedoraslu naciju koja se prvi put suočava sa državnošću, kaže za Sputnjik penzionisani diplomata Milisav Paić, predsednik Srpskog spoljnopolitičkog kruga.\nOn dodaje da će NATO pokušati da primeni crnogorski scenario i na Srbiju.\nRusija, kako je dodao, u Srbiji koristi kampanju dezinformacija kako bi odvratila javnost od simpatija koje gaji prema zapadnim idealima i ciljevima, a potkopava i demokratske institucije. Kina, s druge strane, naveo je Riker, koristi investicije, koje najčešće nisu transparentne, niti su projekti kvalitetni, kako bi ’potkovala“ svoj put u Srbiju.“\nPaić u emisiji radio Sputnjika „Od četvrtka do četvrtka“ podseća da je Riker svojevremeno bio i predstavnik za štampu Kristofera Hila u pregovorima u Rambujeu, pa je teško verovati da bi neki ljudi koji su neposredno učestvovali u razbijanju Srbije i odvajanju Kosova i Metohije, mogli da promene svoj stav i pozicije.\nSAD tretiraju Srbiju kao neku nedoraslu naciju\nOn dodaje da je Trampova administracija, bar spolja gledajući, imala više uvažavanja za srpske interese i pokušavala je da Srbiju tretira kao neku vrstu partnera ali ne i ravnopravnog, što smo mogli da vidimo u Vašingtonu.\n„U svakom slučaju, nisu postavljali crvene linije šta bi to Srbija trebalo da prihvati ali su vremenski pokušavali da ograniče dijalog imajući u vidu neizvestan ishod predsedničkih izbora u SAD. Na drugoj strani imamo izabranog američkog predsednika Džozefa Bajdena koji je još ’80-ih godina prošlog veka bio albanski lobista.\nBio je jedan od kosponzora rezolucija za kosovsku nezavisnost sa senatorom Bobom Dolom, a ne zaboravimo da je bio i jedan od zagovornika bombardovanja Republike Srpske, a kasnije SR Jugoslavije. Iako sada govori da njegove teške optužbe na račun Srba nisu bile upućene srpskom narodu, već tadašnjem predsedniku Slobodanu Miloševiću, teško se može očekivati da će se njegov odnos prema našoj zemlji promeniti,“ smatra Paić.\nNaš sagovornik, kaže da to pre svega vidi kao nastavak politike koju je započeo Klinton, nastavila Obamina administracija, a sada će na površinu da izađu svi oni koji su se u to vreme bavili našim prostorom i to glasniji nego ikada.\nSa novom administracijom pojačaće i pritisci, i to ne samo na Srbiju, nego i na Republiku Srpsku, jer su za SAD Bosna i Hercegovina i KiM povezana pitanja. Oni na to gledaju u jednom širem spoljnopolitičkom kontekstu posebno u vojnobezbednosnom.\n„U tom kontekstu se pominje i maligni uticaj Rusije i rastući ekonomski uticaj Kine. Mi naravno teško da možemo da kažemo za te dve zemlje da imaju maligni uticaj na Srbiju, jer da nije bilo Kine koja nam je posle NATO agresije dala kredit od 300 miliona dolara teško da bi Vlade nakon 5. oktobra bile u stanju da saniraju štetu i ne verujem da bi ovi razvojni projekti koji su sada u toku, bili mogući.\nSmatram da nas SAD tretiraju kao neku nedoraslu naciju, kao da se mi sada prvi put suočavamo sa pitanjem sopstvene državnosti, a svi dobro znamo da to nije tačno. Prema tome, uticaj Rusije koja je pomogla srpskoj državnosti je nešto što je trajno zapisano u istoriji srpskog naroda“, naglasio je predsednik Srpskog spoljnopolitičkog kruga.\nMi imamo dugo istorijsko iskustvo i pamtimo ko nam je u prošlosti bio saveznik, dodaje naš sagovornik uz konstataciju da on kao građanin ove zemlje nije uveren u to šta mi to možemo da dobijemo ako se okrenemo EU i SAD, a da se odreknemo našeg tradicionalnog prijateljstva sa Rusijom i Kinom.\nKina je verovatno malo bolje i pre drugih shvatila geopolitički značaj Srbije. Nije ona slučajno došla da investira ovde, dok je Zapad to shvatio tek nakon zainteresovanosti Rusije i Kine.\nCrnogorski scenario i na Srbiju\nNa Rikerovu konstataciju da će region ostati u fokusu SAD sve dok ne dobije punu transatlantsku strukturu, naš sagovornik podseća na to kako su Makedonija i Crna Gora ušle u NATO.\n„Mi još ne znamo pod kojim uslovima su postale deo Alijanse i zašto je to tako bilo skriveno kada se na istom tom Zapadu toliko insistira na transparentnosti.\nOni govore o otvorenosti ugovora sa Kinom, a i dalje je tajna šta se događalo sa Crnom Gorom i kakvo je to bilo zavijanje ruku da bi ta zemlja bez referenduma ili konsultacija sa opozicijom donela odluku o ulasku u Alijansu. To je scenario koji pokušava da se primeni i protiv Srbije.\nOvaj region je geostrateški jako značajan, jer svi kopneni, vazdušni i rečni putevi idu preko njega, a ko kontroliše Balkan kontroliše Sredozemlje i puteve prema Srednjem istoku i Rusiji.\nOvo je za NATO geostrategijska rupa koju oni pokušavaju da na najbrži mogući način popune pri čemu ne odustaju od svake vrste pritisaka protiv naše zemlje da bi postigli svoj konačni cilj,” ocenjuje Paić.\nOn međutim tvrdi da Srbija apsolutno nema nikakav interes da uđe u NATO. Prvo, kako kaže, zato što bi bila neki periferni član koji uopšte ne bi odlučivao o samom sebi. Čak i takozvani „put mira“ koji se gradi između Niša i Drača je, prema Paićevoj oceni, u stvari NATO auto-put.\n„Mnogo veći efekat bismo dobili kada bi se te pare upotrebile u nekim drugim delovima Srbije za neke druge projekte uključujući zdravstvo i odbranu, jer zemlja koja je slaba teško može da se odupre pritiscima,” kaže on.\nPredsednik Srpskog spoljnopolitičkog kruga ocenjuje da Srbija treba da vodi računa o sopstvenim interesima, da ekonomski snaži, da vodi aktivnu spoljnu politiku koja se zasniva na četiri stuba – na dobrim odnosima sa SAD, Rusijom, Kinom i EU, ali ne treba da zanemarimo ni naše tradicionalne prijatelje iz pokreta nesvrstanih.\n„Svaki glas u UN je bitan i važno je da održavamo dobre odnose sa najširim krugom zemalja. Jedino na taj način možemo da promovišemo naše interese i da ukazujemo na probleme sa kojima se suočavamo, jer nismo mi jedina mala zemlja koja je izložena pritiscima nekog regionalnog ili najvećeg hegemona“, naglasio je Paić.\nRadikalno: Očistio sneg ispred kuće bacačem plamena! – VIDEO


Obdanište čeka struju\nBUJANOVAC - Roditelji mališana iz sela Klenik, inače centra opštine Bujanovac u kom živi isključivo srpsko stanovništvo, odlučili su da svoju decu ni ove jeseni ne šalju u vrtić. Razlog za ovu odluku su neadekvatni uslovi u kojima bi deca trebalo da borave, budući da je dečji vrtić već godinama „privremeno“ smešten... Kompletan tekst\nLakše do dokumenataPOŽAREVAC - Zorica Marković, načelnik Opštinske uprave Požarevac, svečano je juče otvorila Uslužni centar, koji će raditi svakog radnog dana od 7 do 15 sati. U objektu površine 120 kvadrata, u Ulici Moše Pijade broj 1, građani će moći da dobiju sve vrste izvoda i obave overu radnih knjižica i ugovora o radu... Kompletan tekst\nNova škola u Gornjoj Badanji\nLOZNICA - Izdvojeno odeljenje OŠ „Stepa Stepanović“ iz Tekeriša u Gornjoj Badanji sazidano je, uz pomoć meštana, opštine i donatora, na temelju nekadašnjeg pomoćnog objekta. Nova zgrada ima dve prostrane učionice, trpezariju i đačku kuhinju, a njenom svečanom otvaranju su, uz meštane, đake i nastavnike... Kompletan tekst\nBar će šljivovica da bude dobra\nKRALJEVO - Dobro su ovog leta poneli šljivici u selima kraljevačkog kraja, okitile se grane u voćnjacima čuvenih uzgajivača šljiva u Roćevićima, Dedevcima, Progorelici... Berba već uveliko traje, a rod uglavnom završava u kolima veštih nakupaca ili u kazanima za pečenje rakije. Seljaci su i ovog puta ... Kompletan tekst\nStručnjak vraća nagradu\nKRALJEVO - Glasine da će mr Milanko Šekler, direktor Veterinarskog specijalističkog instituta u Kraljevu, biti smenjen su se obistinile. Na predlog Uprave za veterinu Ministarstva poljoprivrede, vlada je na poslednjoj sednici odlučila da ovog svetski priznatog stručnjaka za ptičji grip razreši dužnosti... Kompletan tekst\nPripremna nastava u 50 šabačkih sela\nŠABAC - Ove godine u šabačkoj opštini upisano je 1.227 predškolaca, koji će pohađati obaveznu pripremnu nastavu i ... dalje\nKRAGUJEVAC - Manifestacija „Grivac selo pokraj reke Gruže“, koju organizuje Gružanski forum u selu Grivac kod Knića... dalje\nLOZNICA-Preventivna služba lozničkog Zdravstvenog centra obeležiće danas svetski Dan borbe protiv limfoma, oboljenja za koje... dalje


OTVOREN ŠALTER ZA PODRŠKU GRAĐANIMA U OTVARANJU NALOGA NA PORTALU EUPRAVA - Subotica Danas\nHome / Aktuelno / OTVOREN ŠALTER ZA PODRŠKU GRAĐANIMA U OTVARANJU NALOGA NA PORTALU EUPRAVA\nPosted on 20 aprila, 2021, 3:53 pm\nDanas je u Uslužnom centru Gradske kuće održano je svečano otvaranje šaltera za podršku građanima u otvaranju naloga na portalu eUprava. Ovo je veliki dan za Suboticu – rekao je ovom prilikom Gradonačelnik Subotice Stevan Bakić ističući da je naš grad druga lokalna samouprava u Srbiji koja je otvorila šalter za nalog e građanin a koji će omogućiti sugrađanima da uz stručnu pomoć kreiraju svoj nalog i preko njega koriste usluge lokalnih i državnih organa.\nGrad Subotica aktivno radi, da u toku ove godine, značajan deo usluga, a u toku sledeće godine sve usluge instalira na portalu e uprava što znači da će Subotičani sa otvorenim nalogom e građanina moći da ostvaruju svoja prava, koriste upravne postupke i izmiruju svoje obaveze ispred grada Subotice preko e uprave. Izvršna direktorka Naleda Violeta Jovanović, kako kaže, zadovoljna je što se u okruženju lansira nova generacija privrednih usluga za građane i privredu. Mi u Naled-u smo potpuno posvećeni razvoju e uprave a zadovoljni smo što će preko punkta svi moći da dobiju podršku za otvaranje svog naloga na portalu e uprave , da u svoje sanduče primaju važna pisma od države, rešenja o porezu na imovinu, rešenja iz katastra kao i koriste niz drugih servisa odnosno da bez čekanja u redovima mogu da završe važne procedure pred državom. Cela inicijativa sprovodi se u okviru projekta pod vođstvom kancelarije za unapređenje e dostave a istu sprovodi Naled uz podršku Evropske banke za obnovu i razvoj i trudimo.\nPored konkretne podrške za građane promovišemo i uspehe koje je Srbija do sada ostvarila na ovom planu a koje je prepoznao Svetski ekonomski forum čiji su stručnjaci izračunali da je od 2017. godine do danas Srbija uštedela oko 900 hiljada tona papira i 18 hiljada stabala drveća kroz uvođenje e uprave. Za nas u Naledu ovo je posebno važno jer se godinama trudimo da budemo podrška uvođenju elektronskih sistema u radu administracije koje povećavaju transparentnost, smanjuju prostor za korupociju i garant su brzih i efikasnih servisa ka građanima i privredi –rekla je još izvršna direktorka Naleda Jovanović dodajući da veruje da će se građanima pomoći da do usluga države dolaze brzo , efikasno i jednostavno svesni da su komplikovane procedure prvi korak ka nepoštovanju propisa, ne plaćanju dažbina i ka sivoj ekonomiji.\nE uprava je najbolji način da se javna uprava transformiše u efikasan servis građana jer građani ne treba da budu kuriri koji idu od šaltera do šaltera – rekao je danas Direktor kancelarije za informacione tehnologije Mihail Jovanović ističući da zahvaljujući e upravi mi pravimo efikasnu i transparentnu javnu upravu. Grad Subotica je lider u razvoju elektronskih usluga i još od pre tri četiri godine su prvi krenuli sa razvojem i korišćenjem različitih elektronskih sistema poput e-beba, lokalne poreske administracije a danas grad pravi snažan iskorak u tome da pomogne svojim građanima da postanu e građani. Na specijalizovani šalter građani treba da dođu samo jednom kako bi dobili nalog i kako bi mogli da bezbedno koriste sve usluge tako što će se predstaviti svojim mobilnim telefonom .\nBitno je da dođu jednom kako bi bi dobili svoj elektronski identitet u digitalnom svetu a kako bi mogli potom da koriste sve usluge e uprave. Rezultati koji su do sada postignuti u digitalitaciji su odlični a jedan od rezultata je i elektronsko prijavljivanje građana na vakcinaciju protiv Covid-19 gde se približavamo broju od 2 miliona prijava građana za vakcinisanje. Aktuelne su u druge prijave a e građanin može da prijavi svoje dete u vrtić, u osnovnu školu i zakaže razgovor sa psilohgom kao i da upiše dete preko portala moja srednja škola u specijalizovane srednje škole.\nGradonačelnik Stevan Bakić Mihail Jovanović Naled Violeta Jovanović\nPretnje poslate na mejl Bunjevaca – POKRENUT POSTUPAK I U MUP-U\nFILMOVI VITALIJA AKIMOVA “DEČAK” I LAJLE PAKALNINE “U OGLEDALU” PRIKAZANI SINOĆ U BIOSKOPU EUROCINEMA\nOD 31. DECEMBRA DO 3 JANUARA – 14 SAOBRAĆAJNIH NEZGODA\n21. septembra 2021., 06:31


SASTANAK SA NUNCIJEM: Patrijarh Porfirije se zahvalio papi Franji na čestitkama i poklonu | Banjaluka.net\nSASTANAK SA NUNCIJEM: Patrijarh Porfirije se zahvalio papi Franji na čestitkama i poklonu\nPatrijarh Srpske pravoslavne crkve Porfirije razgovarao je danas u Patrijaršijskoj rezidenciji u Beogradu sa nadbiskupom Lučijanom Surijanijem, apostolskoim nuncijem u Srbiji, koji mu je uručio čestitku i poklon poglavara Rimokatoličke Crkve, pape Franje.\nKako je saopšteno iz SPC, patrijarh Porfirije je “zamolio apostolskog nuncija da papi Franji prenese njegovu blagodarnost na čestitkama i dobrim željama, a posebno na spremnosti da po različitim pitanjima otvara, podrži i neguje dijalog sa pravoslavnom crkvom u celini, kao i sa pomesnom SPC”.\n“U duhu takvog dijaloga, sagovornici su se saglasili da jednaki izazovi i iskušenja koji su pretnja ne samo vrednostima koje su u temelju današnje Evrope i sveta, nego i ljudskom dostojanstvu, stoje pred svim hrišćanima, i da kao takvi zahtevaju sagledavanja, promišljanja i pregnuća svih”, navodi se u saopštenju.\nU saopštenju SPC se navodi da je patrijarh Porfirije danas razgovarao i sa ambasadorom SAD Entonijem Godfrijem, koji je “u ime SAD čestitao patrijarhu ustoličenje na tron poglavara SPC”.\nPatrijarh je tokom razgovora naglasio da “ceni napore ambasadora Godfrija na unapređenju srpsko-američkih odnosa”.


OG: Nedopustiv upad policije bez sudskog naloga\nRukovodstvo opštine Gračanica predvođeno predsednicom Ljiljanom Šubarić najoštrije je osudilo sinoćni, kako navode, "brutalni napad specijalne jedinice kosovske policije u zgradu opštine Gračanica pod punom ratnom opremom naoružane dugim cevima i fantomkama". Napominju da je stanovništvo "ova vest uznemirila", a da je radnik obezbeđenja pretrpeo "tešku psihičku traumu".\nOpÅ¡tina GraÄanica (Foto arhiva Kim)\nViše naoružanih pripadnika specijalne jedinice policije upalo je sinoć oko 19 časova u zgradu opštine u Gračanica.\n"Nedopustivo je i krajnje nedemokratski da bez obrazloženja i zvaničnog naloga suda specijalci Policije upadaju u zgradu opštine, brutalno demonstrirajući silu nad radnikom obezbeđenja koji je pritom pretrpeo tešku psihičku traumu i medicinski je zbrinut u Кliničkom centru, o čemu svedoči i medicinska dokumentacija", saopšteno je iz ove lokalne samouprave.\nNapominju da je radnike Opštine Gračanica, ali i celokupno stanovništvo ova veoma uznemirila vest, o kako navode, najnovijem teroru kosovskih specijalaca posebno u vreme kada se srpski narod u Gračanici priprema za obeležavanje, ne samo pravoslavne Nove godine, nego i velikog verskog praznika.\n"Ovo je pokazatelj koliko je ulična demonstracija, sile prisutna u tzv. demokratskim institucijama koje bi trebalo da se bave zaštitom bezbednosti svakog građanina bez obzira na veru i nacionalnost. Opština Gračanica nastavlja da radi nesmetano i ovakvi licemerni i nedemokratski napadi na instituciju koja je u službi svih građana neće nas pokolebati da nastavimo putem održivosti, ostanka i opstanka našeg naroda na ovom prostoru", stoji u saopštenju.\nRukovodstvo opštine Gračanica pozvalo je sve relevantne međunarodne institucije i ambasade da osude ovaj najnoviji napad na demokratiju, a КFOR da pojača prisustvo na terenu kako bi stanovništvo u ovoj opštini zaštitio od mogućih novih provokacija policije.\nDodaju da Opština Gračanica još uvek nema povratnu informaciju sa centralnog nivoa o razlozima akcije kosovskih specijalnih jedinica, te da će tokom dana insistirati na dobijanju istih.\n"Pozivamo građanstvo da ostane smireno i suzdržano te da ne naseda na eventualne provokacije i da svi u miru dočekamo pravoslavnu Novu godinu. Ovakvi pritisci neće nas pokolebati da sačuvamo svoj identitet, veru i tradiciju", zaključuje se u saopštenju dostavljenom medijima.\nPodsetimo, pripadnici specijalne jedinice kosovske policije su se sa više vozila dovezli ispred samog ulaza u opštinsku zgradu i potom naoružani dugim cevima upali unutra. Predsednik Srbije Aleksandar Vučić i Srpska lista osudili su sinoć ovaj čin.


"Apple" je konačno ozvaničio svoj prvi pametni sat "Apple Watch" i predstavio sve preostale detalje svog pametnog sata, koji je prvi put najavljen još septembra prošle godine.\nNa konferenciji IT gigant iz Kupertina održanoj u San Francisku predstavljene su i aplikacije koje će biti dostupne za ovaj pametni sat, a to su Twitter, Instagram, American Airlines, Uber i WeChat, kao i poznate usluge ove kompanije Apple Pay i Siri.\n"Apple Watch" će imati bateriju koja traje oko 18 sati tokom uobičajenog korišćenja, ali će trajanje svakako varirati u zavisnosti od učestalosti korišćenja i tipa aplikacija koje se koriste ili pregledaju na satu.\nCena "Apple Watch Sport" modela kretaće se od 349 do čak 17.000 dolara, a izvršni direktor kompanije Tim Kuk najavio je da se modeli mogu rezervisati od 10. aprila. Najjeftinija je verzija od 38 mm, dok će verzija od 42 mm koštati 50 dolara više. Verzija od 38 mm od čelika koštaće od 549 dolara do 1049 dolara u zavisnosti od kaiša koji korisnik izabere, a model od 42 mm 599 i 1099 dolara.\nZa ljubitelje luksuza priprema se limitirana serija koja dolazi u 18-karatnom zlatu i košta vrtoglavih 17.000 dolara, a sve "Apple watch" verzije će se u prodaji naći od 24. aprila, i to prvo u Americi, Velikoj Britaniji, Kini, Australiji, Kanadi, Francuskoj, Nemačkoj, Japanu i Hong Kongu, a nešto kasnije i u ostalim zemljama.\nTehnika, Apple Watch, Apple, IT gigant iz Kupertina, Pametni sat, Gadžeti, Tim Kuk, Apple Watch Sport,


Centar za zaštitu potrošača Senta proslavio deset godina uspešnog rada\n30. novembar 2016. 14:51:27\tPročitano 2773 puta\nCentara za zaštitu potrošača Senta, u subotu 26. 11. 2016. godine proslavio je desetogodišnjicu svog rada. Uz brojne goste iz zemlje i inostranstva evocirane su uspomene na osnivanje, početak rada, probleme kao i uspehe koji je taj centar postigao tokom svog rada.\nVeliki uspeh postignut je na lokalu, stalnim pružanjem saveta potrošačima, posredovanjem između potrošača i trgovaca radi mirnog rešavanja potrošačkih problema, sprovođenjem određenog broja istraživanja, organizovanjem takmičenja učenika srednjih škola u poznavanju potrošačkog prava, aktivnim učešćem u svim manifestacijama koje je organizovao civilni sektor i opština Senta, učešćem u komisijama JKP i Savetu potrošača na nivou opštine na čemu se posebno zahvalio predsednik opštine Senta, gospodin Rudolf Cegledi.\nNa regionalnom i međunarodnom planu uspeh nije bio ništa manji. Organizono je prvo Vojvođansko takmičenje učenika srednjih škola u poznvanju potrošačkog prava, Centar je učestvovao na brojnim edukacijama koje je organizovalo Ministarstvo nadlešno za zaštitu potrošača i Evropska Unija, bio je partner u EU projektu, potpisao je sporazum o saradnji sa Mađarskom organizacijom potrošača Darfe kao i drugim NVO u zemlji.\nPredsednik udruženja Darfe, gospodin Varga Jožef i predsednica CEPS-a, gospođa Vera Vida zahvalili su se predsedniku Kiralj Ištvanu i svim njegovim saradnicima na dosadašnjoj uspešnoj saradnji sa Centrom za zaštitu potrošača Senta.\nNa kraju svečane sednice u veleletnom zdanju opštine Senta, podeljene su zahvalnice i plakete aktivnim članovima Centa za zaštitu potrošača Senta i svim saradnicima i partnerima.\nViše iz ove kategorije « Održana tribina "Potrošači u teoriji i praksi marketinga" Redovna godišnja Skupština CEPS-a »


Kolumne: Dačić: Nismo naprednjački JUL, imamo svoju politiku\nDačić: Nismo naprednjački JUL, imamo svoju politiku\nPredsednik Socijalističke partije Srbije i ministar inostranih poslova Ivica Dačić je ponovio da sa novoizabranim predsednikom Srbije Aleksandrom Vučićem nije trgovao, niti bilo šta tražio da bi ga podržao na predsednički izborima.\n"Mnogi misle da sam podržao Vučića zbog kalkulacija da bih mogao da budem premijer, ali to nije bio predmet razgovora. Rukovodio sam se činjenicom da je Vučić jedini koji može da dobije u prvom krugu. Za mene je bilo bitno da taj dogovor podstakne bolji odnos između naše dve stranke, veće međusobno poverenje i zajedništvo, kao i dalje planove za budućnost. U svemu tom funkcija premijera nije bila centralno pitanje", kazao je Dačić.\nUpitan ukoliko dobije od Vučića ponudu za premijersko mesto da li bi je prihvatio, on je kazao da ako Vučić bude smatrao da je to najbolje rešenje, onda će o tome ozbiljno razgovarati.\n"Ja sam već bio premijer i to mi nije prioritetno. Zadovoljan sam mestom koje imam, a na Vučiću je da donese odluku šta je najbolje", rekao je Dačić.\nUpitan da kaže šta misli o komentarima da je SPS Srpskoj naprednoj stranci, ono što je svojevremno JUL bio socijalistima, Dačić je rekao da JUL nije imao nikakvu podršku u biračkom telu i da su naprednjacima socijalisti partneri i da vode svoju politiku.\n"Zašto bi nas neko poredio sa JUL-om? JUL je bio stranka koja u istraživanjima javnog menja pred izbore nije mogla da bude zabeležena, a u vlasti su imali nebrojano mnogo. Mi smo koalicija. Mi nismo išli na Vučićevu listu. Mi smo imali svoju", rekao je Dačić.\nGovoreći o gradskim izborima u Beogradu on je kazao da je još daleko da govori o tome da li će i na te izbore izaći zajedno sa naprednjacima. On je rekao i da će Vlada Srbije trajati do kraja četverogodišnjeg mandata.\n"Sledeće godine su gradski izbori. Ako nema parlamentarne krize, onda ne vidim razlog i za vanredne parlamentarne izbore", rekao je Dačić.\nNe bi bilo pametno da uhapsimo Musliua\nMinistar spoljnih poslova Srbije Ivica Dačić izjavio je da bi država mogla da uhapsi Jonuza Musliua zbog pretnji, ali da to ipak nije pametno, jer može da izazove dodatnu štetu. Dačić je za "Blic" rekao da bi za ono što Musliu govori u svakoj zemlji dobio poziv tužioca.\n"Ali pošto premijer (Aleksandar Vučić) stalno ističe da vodi računa da svojim reakcijama ne napravi dodatnu štetu ili od Muslija žrtvu, to je jedini razlog zašto se to ovde ne čini. I to nije odraz naše slabosti, već snage i mudrosti da kontrolišemo situaciju", kazao je ministar.\nPredsednik Nacionalnog saveta Albanaca Jonuz Musliu izjavio je pre tri dana da je Preševska dolina teritorija "koja traži oslobođenje", kao i da je njegov predsednik Edi Rama a ne Aleksandar Vučić.


Razlozi za učlanjenje u SFA - Film in Serbia\n• Razlozi za učlanjenje u SFA\nRazlozi za učlanjenje u SFA\nKao formalna organizacija zasnovana na članstvu, članovi SFA imaju direktan uticaj na strukturu i prioritete organizacije. Asocijacija postoji kako bi ispunila potrebe svojih članova i zahteva aktivno članstvo kako bi bila uspešna u razvoju i implementaciji aktivnosti koje unapređuju interese industrije. Članovi imaju pravo da biraju i budu birani za članove Upravnog odbora, ali pre svega da aktivno učestvuju u radu asocijacije kroz učešće na godišnjoj skupštini i u radnim grupama, kao i svim aktivnostima koje asocijacija organizuje radi postizanja ciljeva celokupnog filmskog sektora. Pogodnosti koje imaju članovi Srpske filmske asocijacije:\nPostavljanje profila na sajtu filminserbia.com i njegovo redovno ažuriranje.\nSa preko 30.000 poseta godišnje FilminSerbia vebsajt je jedan od najposecenijih sajtova na temu filmske produkcije u Srbiji. Omogućava kompletan mikro sajt koji predstavlja usluge i kontakte, reference i postavljen show reel. Svi posetioci profila mogu direktno da kontaktiraju firmu ili posete njihov sajt.\nKorišćenje baze lokacija i asistencija u dobijanju dozvola za snimanje\nSFA je od 2012. godine lansirala bazu lokacija posvećenu promociji lokacija na 28 opština obuhvaćenih kroz Film Friendly projekat. Baza se neprekidno prosiruje novim lokacijama, a trenutno broji vise od 500 lokacija sa preko 5000 fotografija iz Beograda, Novog Sada, Subotice, Sombora, Smedereva, Pančeva, Stare Pazove, Valjeva, Požarevca, Apatina, Bača, Beočina, Boljevca, Golupca, Kladova, Kragujevca, Loznice, Majdanpeka, Negotina, Pećinca, Pirota, Rume, Sremskih Karlovaca, Topole, Velikog Gradišta, Vršca, Zaječara, Zrenjanina. Članovi SFA imaju besplatan pristup Log In sekciji sajta koja nudi opširniju galeriju fotografija, kontakte za dobijanje dozvole za konkretne lokacije i funkciju kreiranja selekcije lokacija za konkretan, projekat „My projects“.\nProsleđivanje kontakata i upita\nSFA je prvo mesto za informacije o produkcijskim kapacitetima u Srbiji kojoj se strani klijenti obraćaju. Ako vaša firma pruža uslugu koja je predmet upita, i navela ju je u svom profilu, biće vam prosledjen kontakt, a istovremeno će i strani klijenti biti upućeni na vaš kontakt i to prema „zlatnom pravilu“ koje pruža jednak tretman za sve članove koji redovno plaćaju članarinu SFA.\nNastupanje i izlaganje na svestkim marketima\nTroškovi individualnog nastupanja na marketima i festivalima su finansijski iscrpljujući, ali članstvo u SFA vam pruža mogućnost da nastupate pod zajedničkim štandom brendiranim Film in Serbia uz znatno smanjene ili nikakve troškove. Čak i kada niste u mogućnosti da fizički učestvujete, prisustvo SFA promoviše sve svoje članove i predstavlja njihove biznise stranim klijentima, distribuira promotivne materijale, sakuplja kontakte i održava kontakt sa klijentima kada vi niste u mogućnosti.\nPodrška u odnosima sa državnim institucijama\nKao nezavisno telo sastavljeno od profesionalaca iz industrije, SFA je u mogućnosti da utiče na pitanja od interesa industrije, rešavanje problema i izgradnju partnerske saradnje sa javnim institucijama i gradi reputaciju nepristrasnog tela koje zastupa više od 80 predstavnika industrije. Stoga smo tu da se vaš argument čuje i zajednički nastupimo pred institucijama, službama i javnim preduzećima oko logističke organizacije produkcije ili pripreme produkcije, što vama olakšava da se fokusirate na servisiranje klijenata.\nNetworking sa kolegama u industriji\nSFA se trudi da proširuje kontakte i omogućava svojim članovima da upoznaju nove domaće i strane partnere. Učešće u radnim grupama i telima Asocijacije, treninzi i edukacije stvaraju pozitivan talas i klimu unutar domaće industrije, a razni vidovi druženja (happy hours), godišnje žurke, SFA promotivni skupovi i okupljanja na sajmovima i festivalima omogućavaju da upoznate nove kolege i partnere. Kao i u svakoj industriji, radi se o poverenju i partnerstvu.\nNetworking sa firmama koje nisu iz filmske industrije\nKoncentrisanje filmske industrije kroz SFA omogućava lakše uspostavljanje partnerskih odnosa sa firmama koje su u ulozi dobavljača važne za obavljanje poslovnih aktivnosti filmskih kuća (ketering, kurirske službe, hoteli, državne institucije itd). SFA stoga olakšava svojim članovima ovaj segment posla kroz obezbedjivanje direktnih kontakata, povlašćenih cena, besplatnih saveta ili usluga sa partnerima. Za precizan spisak sponzorskih beneficija uvek možete kontaktirati SFA kancelariju.\nEdukativni programi – Mini filmska akademija\nSFA kroz aktivnu saradnju sa svim članovima nastoji da ustanovi i organizuje treninge u oblastima filmske produkcije koji nisu pokriveni formalnim obrazovanjem ili koje dotiču filmske produkcije, ali nisu njena osnovna komponenta. Do sada smo organizovali preko 25 treninga sa stranim predavačima za menadžere lokacija, direktore kastinga i glumce, pravnike, Movie Magic Scheduling and Budgeting, treninge za koloriste, koordinatore produkcije, asistente rezije itd.\nBesplatan pristup sajtu imdbpro.com\nNaizgled mala ali značajna pogodnost koja vam omogućava pristup kontaktima u najvećoj online bazi filmske industrije, potpuno besplatno. Putem platforme možete pretraživati ali isto tako i dopunjavati reference svoje firme ili svoje lične. Tokom 2015. naši članovi su kontribuirali sajtu IMDB sa preko 200 unosa.\nPovlašćeni popusti i usluge: DHL (35% za sve usluge transporta za sve redovne članove)\nMolimo vas da pri prvom zakazivanju pošiljke prvo kontaktirate SFA kancelariju kako biste bili direktno upućeni na odeljenje prodaje DHL-a preko koga ćete ostvarili pravo na popust.\nSaradnja sa hotelskom industrijom i lista preferiranih Film Friendly hotela\nHotelska industrija jedan je od prvih biznis sektora koji je prepoznao članove SFA kao važne klijente i zahvaljujući toj saradnji članovi SFA uživaju posebne cene i brigu o njihovim gostima zbog kojih su zaslužili status preferiranog partnera. Film Friendly hoteli su:\nHotel Metropol Palace *****\nHotel Saint Ten *****\nHotel Crowne Plaza Belgrade ****\nRadisson Collection Old Mill Belgrade Hotel****\nMarketinški materijal – Production Guide, pokloni, welcome book\nU cilju promocije brenda Film in Serbia članovima na raspolaganju stoje marketing materijali asocijacije koje može pokloniti svojim partnerima. To znači da ste u mogućnosti da bez dodatnih troškova raspolažete kvalitetnim materijalom koji potvrdjuje ozbiljnost industrije. Radi korišćenja prednosti zajedničkih većih nabavki i uštede u troškovima, SFA je uvek otvorena za mogućnost kobrendiranja promotivnog materijala sa članovima.\nPopust za kupovinu profesionalnih softvera (npr. Movie Magic Scheduling & Budgeting)\nZajedničkim nabavkama za veći broj firmi članova koji imaju potrebu za licenciranim profesionalnim softverima moguće je napraviti uštedu u jediničnoj ceni softvera. SFA olakšava ovaj put kroz organizovanje procesa selekcije i pregovaranja sa distributerima softvera na upit članova.\nPomoć pri obezbeđivanju osiguranja\nACB društvo za posredovanje u osiguranju je višegodišnji član i partner SFA i njenih članova. Kao brokeri u osiguranju u mogućnosti su da vam pruže savete, pregovaraju i oblikuju različite pakete osiguranja za potrebe snimanja. Zahvaljujući zajedničkoj saradnji od prošle godine moguće je obezbediti i osiguranje lokacija od štete trećim licima (public liability) za simbolične iznose. ACB je predstavnik AON-a za Srbiju čime mogućnosti u oblasti osiguranja prevazilaze opcije dostupne na domaćem tržitu osiguranja.\nPomoć u apliciranju za program podsticaja kod Ministarstva privrede\nČlanovi SFA u mogućnosti su da od izvršne kancelarije SFA dobiju savetodavnu pomoć u pripremi projekata za program podsticaja (INCENTIVES) kroz kontinuiranu komunikaciju koju SFA ima sa Ministarstvom privrede i komisijom za dodelu sredstava. U tom cilju SFA organizuje sastanke sa predstavnicima komisije na kojima članovi mogu direktno da dobiju razjašnjenja na različita pitanja.\nUsluge revizije, računovodstva i poslovnog konsaltinga\nCrowe RS Advisory je član i dugogodišnji partner SFA specijalizovan za oblasti revizije, računovodstva i poslovnog savetovanja i jedna od vodećih konsultantskuh firmi u Srbiji kao deo globalne mreže Crowe International. Svoju ekspertizu u domenu revizije projekata do sada su demonstrirali na preko 40 projekata filma, TV i advertajzinga asistirajući projektima u pripremi budzeta, proceni incentiva i nezavisnoj reviziji projekata koji su aplicirali za program podsticaja.\nPravno i poresko savetovanje\nZahvaljujući rastućem broju advokatskih kancelarija u članstvu SFA produkcijske kuće su u mogućnosti da dobiju pravne saveta u vezi sa porezima, primenom podsticaja, zaštitom intelektualne svojine i svim drugim značajnim aspektima iz domena audio-vizuelnog poslovanja. Za pravno i poresko savetovanje možete se obratiti Advokatskoj kancelariji Samardžić, Oreški & Grbović, odnosno poreskim advokatima VUK Tax Attorneys.\nŠtampano oglašavanje u industrijskim izdanjima dodatno privlači nove posete sajtu i pomaže u vizibilitetu članova koji su na njemu predstavljeni. Dakle, postoji očigledna prednost u učešću u zajedničkom oglašavanju koje svakoj pojedinačnoj firmi može da omogući uštedu u predstavljanju na medjunarodnim tržištima.\nPodrška domaćim i međunarodnim PR aktivnostima\nSFA je posvećena izgradnji kontakata sa svim vrstama medija u zemlji i inostranstvu. Oko 50 objava godišnje u domaćoj štampi, tekstovi u LA Times, Reuters, Screen Daily, Variety, Locations Magazine i gostovanja na domaćim i regionalnim TV i Radio emisijama. SFA za svoje članove pruža pomoć u pripremi i distribuciji saopštenja za javnost (na srpskom ili engleskom jeziku), podršku u organizaciji konferencija za štampu, pripremi press materijala, organizovanju događaja sa medijima po izuzetno povoljnim cenama.\nPodrška u organizaciji izviđanja lokacija\nSFA organizuje tzv. „fam ture“ ili izviđanje lokacija za klijente koji razmatraju Srbiju kao destinaciju za svoje trenutne projekte, pri čemu omogućava svojim članovima direktne sastanke 1 na 1, istovremeno gradeći kredibilitet na nivou čitave destinacije.\nPreporuke SFA i podrška u pronalaženju i ostvarivanju saradnje sa stranim klijentima, filmskim fondovima, film commission-ima u inostranstvu itd.\nCilj SFA je da izgradi ekonomsku održivost međunarodnih produkcija u Srbiji, stimuliše otvaranje novih radnih mesta i upošljavanje lokalnih biznisa u filmskoj, TV i reklamnoj produkciji. Naša uloga je da stranim klijentima damo najbolje moguće preporuke i profesionalne savete istovremeno promovišući naše članove i srpske lokacije.\nUkoliko vam je potrebna pomoć u komunikaciji sa međunarodnim klijentima tim SFA vam uvek stoji na raspolaganju kao partner i zastupnik profesionalaca unutar filmske industrije u Srbiji.


Kardif ne sme da izgubi - Meridianbet Vesti\nEngleska Author:\tBudimir Svilar - 19/10/2016\nKardif ne sme da izgubi\nKardif se nalazi u velikim problemima u Čempionšipu, ali bi izvlačenje iz nezgodne situacije koje je započeto pre nekoliko dana pobedom u Severnsajd derbiju sa Bristol Sitijem, moglo da bude nastavljeno u sredu uveče, kada u Kardifu gostuje Šefild Venzdej.\nKardif, koji je pre dve sezone iskusio premijerligaški fudbal, nalazi se u opasnoj zoni sa samo tri pobede do sada i svega 10 postignutih golova. Da nije Derbi Kauntija, ekipa Nila Vornoka bi bila najneefikasnija u takmičenju, što i jeste jedan od uzroka zbog čega se klub nalazi u nezavidnom položaju.\nKardif takođe spada u grupu timova sa najmanje osvojenih bodova na domaćem terenu, ali bi određeni podsticaj mogao da dođe posle tri boda osvojena u poslednjem kolu, kada su pogocima Vitingema i Bambe, Plave ptice pobedila Bristol Siti sa 2:1.\nŠefild Vendzdej je prilično popravio formu u prethodnom periodu, a ekipa Karlosa Karvalhala u ovaj susret ulazi sa tri pobede na četiri poslednje utakmice, od čega su dve na dva uzastopna gostovanja.\nSove bi se uz eventualno osvojena nova tri boda vratile u zonu plej-of mesta, što možda nije zacrtani cilj u klubu, ali protiv takvog plasmana na kraju sezone niko u Šefild Vendzdeju ne bi imao ništa protiv. Uostalom, ekipa je prethodne sezone igrala u finalu doigravanja na Vembliju, gde je u neizvesnom susretu izgubila od Hala sa 1:0!\nUtakmice ove ekipe na gostovanjima karakteriše ne baš veliki broj golova, odnosno 11 na ukupno 6 mečeva, od čega je Šefild postigao 5, a primio 6.\nU prethodnoj sezoni Čempionšipa, Kardif nije uspeo da savlada Šefild na svom terenu, gde je bilo 2:2, dok je u drugom susretu Šefild lako trijumfovao sa 3:0.\nIpak, pre tih duela Kardif je ostvario četiri pobede na pet okršaja, izgubivši od Sova poslednji put pred svojim navijačima još u sezoni 2006/07!\nPredlog za tip – 1X & 0-2 gola.\nTags:Čempionšip, Kardif, Karlos Karvalhal, Nil Vornok, plej-of, Šefild Vendzdej, Severnsajd Derbi\nLudvigsburg: Partizan čuva Kulija i liniju za tri poena\nRaspucani Arsenal, dvojka u Kijevu


Nalazite se ovde: Mascus Srbija > Skladišna oprema > Rezervni delovi > Motori > Cummins\nOvde je kompletna lista polovnih Cummins motori oglasa za prodaju na Mascusu. Cummins motori oglasi se mogu sortirati po ceni, godini proizvodnje ili zemlji. Koristite levu navigaciju da biste suzili pretragu ili pročitajte više o Cummins motori u odeljku Brendovi.\nMascus pruza svojim korisnicima najbolju priliku za pretragu i pronalazak polovnih mašina u kategoriji Cummins motori i druge opreme\nOvde je kompletna lista polovnih Cummins motori za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Cummins motori koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”. Izaberite brend, model, cenu i/ili lokaciju da vidite dostupne mašine u kategoriji Cummins motori.


FBiH: U protekla 24 sata registrirana 3 slučaja COVID-19, nema prijavljenih smrtnih ishoda - Federalno ministarstvo zdravstva: COVID19\nFBiH: U protekla 24 sata registrirana 3 slučaja COVID-19, nema prijavljenih smrtnih ishoda\nObjavljeno: 14.06.2021 ; Ažurirano: 14.06.2021\nPrema podacima Zavoda za javno zdravstvo FBiH (ZZJZ FBiH), u Federaciji BiH u protekla 24 sata (do 12h) prijavljeni su rezultati testiranja 810 uzoraka, od kojih su 3 pozitivna na COVID-19. Novi slučajevi registrirani su u Zeničko-dobojskom, Kantonu Sarajevo i Kantonu 10.\nU Federaciji BiH do sada je testirano ukupno 697.615 uzoraka, a COVID-19 je potvrđen kod 133.712 osoba. Zaključno s današnjim danom, u Federaciji BiH je evidentiran oporavak 124.739 pacijenata.\nU protekla 24h, Zavodu za javno zdravstvo Federacije BiH nije bilo prijavljenih smrtnih ishoda. S današnjim danom, broj smrtnih ishoda na području Federacije BiH je 5.405.


Home Brčanka Konferencija za medije povodom Međunarodnog dana ljudskih prava\nPovodom obilježavanja Međunarodnog dana ljudskih prava i 70. godišnjice od usvajanja Univerzalne deklaracije o pravima čovjeka, u organizaciji Komisije za zaštitu ljudskih prava i Komisije za ravnopravnost polova Skupštine Brčko distrikta BiH, danas je održana konferencija za medije.\nPredsjedavajući Komisije za zaštitu ljudskih prava Nenad Kojić je, govoreći o postignutim rezultatima u oblasti poštovanja ljudskih prava u Brčko distriktu BiH tokom 2018. godine, rekao da su prioriteti ove Komisije nastavak saradnje s nevladinim sektorom i Antidiskriminacijskim forumom.\n„To je njihovo formalno učešće u zakonodavnoj aktivnosti jer će nevladin sektor s marginalizovanim grupama, zajedno s našim komisijama, ukazati na probleme s kojima se susreću i već učestvovati u fazi izrade smjernica za donošenje zakona“, rekao je Kojić.\nDodao je da je pred Komisijom niz drugih prioriteta među kojima je i direktna komunikacija predstavnika institucija s predstavnicima nevladinih organizacija.\nLidija Ljubojević, predsjedavajuća Komisije za ravnopravnost polova, zahvalila se nevladinom sektoru na dosadašnjoj saradnji i istakla da su zahvaljujući toj saradnji prepoznali probleme s kojima se suočavaju.\n„Zahvaljujući tome pokušali smo i uspeli da zakonski uredimo pojedine oblasti što potvrđuje donošenje Zakona o zaštiti od nasilja u porodici“, rekla je Ljubojevićeva.\nDodala je da osim nedostatka pravne regulative postoji i problem primjene zakona.\nAna Kotur-Erkić, aktivistkinja za ljudska prava, rekla je da su kroz rad Antidiskriminacijskog foruma u nevladinom sektoru do sada prepoznali tri grupe ljudi koji imaju veliku potrebu za poštivanjem ljudskih prava.\n„Riječ je o nacionalnim manjinama, osobama s invaliditetom i ženama. Ono što je Antidiskriminacijski forum radio jeste okupljanje nevladinog sektora da bi zajedničkim nastupom mogli adresirati ključne probleme“, rekla je Kotor-Erkić ističući da su se skupštinske komisije za ljudska prava i ravnopravnost polova aktivno uključile u rješavanje problema tih grupacija.\nPo prvi put ove godine provedena je i zajednička aktivnost predstavnika ovih komisija i nevladinih organizacija okupljenih oko Antidiskriminacijskog foruma, odnosno posjeta Drugoj osnovnoj školi koju pohađa učenica sa oštećenjem vida i posjeta višečlanoj romskoj porodici u naselju Suljagića Sokak.\nPrethodni postPrvi uspjeh brčanskih gimnastičara – 33 medalje\nSledeći postOC „Vermont Brčko“ obilježio Međunarodni dan borbe protiv korupcije\nPrestižno priznanje Večernjeg lista BiH za „poduhvat godine“ Dajani Đurić, dimnjačarki iz Brčkog, uručio je na dodjeli nagrada u Mostaru Enis Bešlagić, poznati bh...


BRISEL - Saveznici SAD prihvatili su da ojačaju NATO misiju u Iraku i upozorili su Vašington protiv jednostranog povlačenja svojih trupa iz te zemlje i Avganistana, za vreme virtuelnog sastanka ministara odbrane Alijanse u Briselu. „Bezbednosna situacija u Iraku je zabrinjavajuća ali NATO je spreman da ojača i proširi svoju misiju za obuku iračkih snaga”, rekao je generalni sekretar NATO Jens Stoltenberg. NATO ima trenutno 500 ljudi u Iraku u okviru svoje misije i spreman je da poveća taj broj i proširi njihova ovlašćenja zajedno sa iračkim vlastima i međunarodnom koalicijom protiv Islamske države, dodao je Stoltenberg. Rekao je da sada ne može da precizira njihov broj i dodao da će planovi biti pokrenuti i o tome će se raspravljati na sledećem sastanku ministara odbrane u\n14.10.2020 u 18:43\nU Iraku od korona virusa umrlo više od 10.000 ljudi\nViše od 10.000 ljudi umrlo je od korona virusa u Iraku gde sanitarni sistem ima teškoća sa novim prilivom bolesnih, saopštilo je danas tamošnje Ministarstvo zdravlja, prenosi Beta. U Iraku je od početka epidemije korona virusa inficirano 413.000 ljudi, od kojih je tačno umrla 10.021 osoba, navelo je ministarstvo i dodalo da je oko 85 odsto zaraženih izlečeno. Gradske vlasti Bagdada nedavno su ukinule ograničavajuće mere, tako da su džamije, radnje i kafei ponovo otvoreni, ali je vlada odlučila da i dalje drži zatvorene granice za strance. Zdravstveni sistem Iraka, u nedostatku investicija i ugrožen godinama ratovanja, ponovo je pod pritiskom zbog koronavirusa, a lekarsko osoblje se najviše žali na nedostatak zaštitne opreme.


Kup prijateljstva | Partizan ponovo u finalu\nDrugu godinu zaredom Partizan će igrati u finalu Kupa prijateljstva evropskih klubova. Crno-beli se revanširali aktuelnom šampionu Sarajevu za poraz na prethodnom turniru.\nU reprizi prošlogodišnjeg finala Partizan je savladao Sarajevo sa 2:0 i potpuno zasluženo izborio šansu da se još jednom bori za trofej. Beograđani su bili bolji rival na terenu a inicijativu su iskoristili u 20. minutu kada je Vujanović glavom prevario istrčalog golmana Sarajeva Sirča i zatresao mrežu protivnika.\nTim rezultatom se otišlo na odmor, a Partizan je nastavio u istom ritmu u drugom poluvremenu. Crno-beli su odlučili da jure i drugi pogodak, a takav pristup im se isplatio veću 38. minutu kada je Stanojlović posle kornera glavom postigao drugi gol za svoj tim.\nImao je Partizan još nekoliko prilika u nastavku meča, ali je rezultat ostao nepromenjen.\nTako ćemo u velikom finalu Kupa prijateljstva evropskih klubova 2019 gledati okršaj između Vojvodine i Partizana. Zanimljivo je istaći da su Novosađani bili prvaci 2016. godine kada se ovo takmičenje zvalo Turnir prijateljstva, dok crno-beli još nijednom nisu podigli pehar. Visit us: (http://4Acespokerclub.com)\nVIDEO: Vojvodina – Dinamo 1:0\nVIDEO: Sarajevo – Partizan 0:2


NUNS i UNS pozvali Srpsku listu da ne diskriminiše medije\n► NUNS i UNS pozvali Srpsku listu da ne diskriminiše medije\nSrpska lista je bez objašnjenja odlučila da bojkotuje informativni portal KoŠev, naveo je NUNS i dodao da Srpska lista nije pozvala taj portal na svoju prvu Izbornu skupštinu.\nNUNS je naveo da očekuje da se Srpska lista ponaša u skladu sa svojim javno proklamovanim ciljem "zaštita prava na informisanje" iz stranačkog Proglasa od 12. maja ove godine.\nNegodovanje zbog nepozivanja novinara portala košev.info na konferencije Srpske liste je izrazilo i Udruženje novinara Srbije (UNS).\nUNS je naveo da je prema tvrdnjama urednika taj portal vraćen na mjling listu Srpske liste tek kada im je 9. juna poslata informacija da je Srpska lista kažnjena zbog predizbornog spota.\nU isto vreme ova redakcija prestala je da dobija i pozivi na događaje opštinskih struktura i odeljenja Privremenog organa Opštine Kosovska Mitrovica, navodi se u saopštenju.


Vesti online / Vesti / Ekonomija / Beograd postaje centar regionalnih aktivnosti EBRD\nBeograd postaje centar regionalnih aktivnosti EBRD\nEvropska banka za obnovu i razvoj transformisaće Beograd u centar svojih aktivnosti na Zapadnom Balkanu, najavio je potpredsednik EBRD-ja Alen Piju, što će, kako je ocenio, označiti veliku pozitivnu promenu.\nPrivrednu komoru Srbije vidimo kao veoma važnog partnera u podršci implementaciji velikih infrastrukturnih projekata, posebno u unapređenju efikasnosti njihove realizacije, ukazao je Piju.\nPrema njegovim rečima, u planu je novi program kombinovane finansijske podrške EBRD-ja i Evropske unije za mala i srednja preduzeća, koji će biti razmotren i sa ministrom finansija.\nNa sastanku je ocenjeno da prostora ima i za unapređenje “venture” kapitala u Srbiji, kao forme finansiranja malih kompanija sa potencijalom za rast, kao i da je dobar trenutak za ubrzanje privatizacije velikih sistema i dovršetak reformi.\n* Čadež: Evrokomore će podržati digitalizaciju Zapadnog Balkana\n* Prijatelji porodice - nova nagrada PKS\n* Bravo za 24 najbolja brenda u Srbiji\nPredsednik Privredne komore Srbije Marko Čadež istakao je uticaj i značaj podrške EBRD-ja za unapređenje ekonomske integracije regiona i ukazao da su, ukoliko želimo rast koji će nas približiti Evropskoj uniji, neophodni novi mehanizmi i zajedničke institucije koje će sinhronizovanim aktivnostima, olakšati protok robe, usluga i ljudi.\nSa druge strane, na nacionalnom nivou, razvijamo nove platforme i servise podrške stranim i domaćim investitorima i kompanijama. Kao podršku rastu malih i srednjih preduzeća, Privredna komora Srbije osnovala je Centar za digitalnu transformaciju koji će pomagati malim i srednjim preduzećima da izrade digitalnu strategiju, ali će nuditi i konkretne servise.\nEKONOMIJA Bravo za 24 najbolja brenda u Srbiji


NOVI PROSTOR AABH: AABH HUB | AABH\nPočetna NOVI PROSTOR AABH: AABH HUB\nNovi centar AABH organizovan je kao kreativni HUB – edukativni i ‘coworking’ prostor.\nAktivno radimo na realizaciji plana aktivnosti AABH za 2018 godinu, te je novi edukacijski program organizovan kroz različite kurseve, obuke kraćeg i dužeg trajanja, radionice i panel diskusije. ‘Coworking’ koncept u sklopu HUB-a prati savremene metode rada kreativaca u Evropi i BiH kroz princip iznajmljivanja stola u zajedničkom prostoru. Prostor za zajednički rad dostupan je na iznajmljivanje i korištenje i profesionalcima iz srodnih nauka – grafičkog i produkt dizajna i građevinarstva, dok članovi AABH imaju posebne pogodnosti pri korištenju svih aktivnosti.\nSmatramo da je obrazovanje arhitekata u BiH u BIM tehnologijama, koje postaju dominantna metoda projektovanja u Evropi, važno. Zbog toga, prvi kurs u sklopu novog programa jeste kurs ArchiCad-a, jedne od najzastupljenijih BIM metoda koji će se održavati u novim prostorijama AABH. Pozivamo sve zainteresovane da se prijave, a svoje prijave možete poslati na info.aabh@gmail.com. Kratka AABH predavanja u prvom ciklusu odnositi će se na novi zakon o prostornom planiranju BiH i FBiH, a nastavljamo i sa edukacijom u građevinskim materijalima i tehnologijama kroz program ‘Škola AABH’.\nNa kraju, pozivamo sve zainteresovane arhitektice i arhitekte da se prijave da budu dio AABH HUB-a kroz njegov ‘coworking’ prostor. Opcije iznajmljivanja radnog mjesta su različite – uključuju mjesečnu i dnevnu varijantu, te pored radnog mjesta nude sve ostale pogodnosti kao što su pristup kratkim edukacijama AABH HUB-a, internet, kuhinju, prostoriju za sastanke, siguran pristup. Prvih 15 dana korištenja prostora su promotivni i besplatni za sve zainteresovane, a svoje prijave možete poslati na info.aabh@gmail.com.\nPromotivni paketi iznajmljivanja radnog mjesta u AABH HUB-u su:\nPromotivna cijena: 160 KM članovi AABH, 200 KM nečlanovi AABH\n– Mjesečna pretplata\n– 24/7 pristup\n– Brzi internet\n– Popust na printanje\n– Soba za sastanke\n– Poslovna adresa\n– Pristup kratkim predavanjima u sklopu edukacijskog programa AABH HUB\nPromotivna cijena: 10 KM članovi AABH, 15 KM nečlanovi AABH\n– Privremeno korištenje stola na 1, 3 ili 7 dana\nNove prostorije AABH nalaze se na adresi Alipašina 2.\nProjekat AABH HUB podržan je od strane Centra za razvoj i saradnju Švicarske pri Švicarskoj ambasadi u BiH i Prilike Plus – programa izgradnje kapaciteta neformalnog obrazovanja odraslih u BiH.\nZahvaljujemo našim sponzorima koji su omogućili opremanje i otvorenje novih prostorija AABH:\nIntra Lighting: specijalizirani proizvođač rasvjetnih tijela i svjetlosnih sistema prvenstveno za poslovne i javne prostore, trgovine i trgovačke centre, hotele i prostore namijenjene zabavi.\nFrischeis: najveći bosansko-hercegovački trgovac drvetom i drvnim materijalima.\nASFloors: specijalizovani prodavač podnih obloga sa proizvodima kao što su parketi, laminati, vinil, tepisi, itisoni-tepisoni vodećih proizvođača.\nJUB: vodeći proizvođač boja i fasadnih sistema u regiji centralne i jugozapadne Europe.\nStilles Enterijeri: jedna od vodećih kompanija u BiH u opremanju enterijera i izradi kreativnih rješenja.\nMargo štamparija: Digitalna štamparija svih formata i materijala, štampa i montaža polugotovih i gotovih proizvoda samostojećih i svjetlećih reklama. 3d reklame od raznih materijala.\nR&S: vodeći uvoznik i distributer kancelarijskog materijala, promotivnih artikala, kancelarijskog namještaja, kompjuterske opreme. www.ris.ba\nFEF: specijalizirana kompanija za proizvodnji kancelarijskog namještaja, kancelarijskih stolica i ugostiteljskog namještaja.\nNeimari: jedna od vodećih kompanija za usluge u građevinarstvu, projektovanju i izvođenju građevinskih radova.\nAMSEAL Stil – domaći brend za usluge svih oblika tapacerskih radova.\nOSA Lamps – unikatne ručno rađene lampe za sve prostore\nMAMAS Ambience: brendirana kompanija specijalizirana za dizajn, izradu i montažu pločastog namještaja. www.mamas.ba\nSECOM – kompanija za proizvodnju i preradu drvnih proizvoda\nFIS VITEZ – trgovački lanac sa širokom ponudom proizvoda u opremanju enterijera


BalkanMagazin :: Evropska centralna banka priprema "jake" mere za podršku privredi\nponedeljak, 26. avgust 2019 08:37\nU planu, verovatno, masivna kupovina obveznica i sniženje osnovne kamatne stope\n(Oli Ren, budući šef Evropske centralne banke)\nEvropska centralna banka (ECB) priprema za septembar paket mera za podršku ekonomiji Evropske unije koji će, kako najavljuje list Volstrit džornal (The Wal Street Journal-WSJ)) "prevazići očekivanja investitora". U tom paketu, prema intervjuu člana Saveta guvernera ECB Olija Rena (Olli Rehn) ovom listu, mogla bi biti masivna kupovina obveznica i sniženje osnovne kamatne stope.\nPrema Renu, koji je viđen kao verovatni naslednik Marija Dragija (Draghi) na mestu predsednika ECB, važno je da budu "zaista efektivne“ ove meru.\n„Kad radite s finansijskim tržištima često je bolje da budete iznad nego ispod mere i da umesto zapušavanja rupa imate paket jakih mera", rekao je Ren koji bi Dragija na mestu šefa ECB trebalo da zameni početkom novembra.\nNajveće pretnje evropskoj ekonomiji su trgovinski spor SAD i Kine i odlazak Britanije iz EU bez dogovora. Nemačka ekonomija, koja je najveća i ima ulogu motora evropske privrede, zabeležila je u drugom kvartalu ove godine pad, a ekonomski rast gubi dah i u ostalim zemljama evrozone.\nObrt u dosadašnjoj monetarnoj politici ECB već je prošlog meseca naznačio Dragi. Ovaj Renov "dodatak" precizira da bi mere, koje treba da budu uskoro donete na sastanku monetarnog odbora ECB, "mogle da budu jače od očekivanja".


Mobilna aplikacija i portal e.Sanduče omogućava korisnicima da svoje račune plate na najbrži, najbezbedniji i najefikasniji način, samo jednim klikom brojnim platnim karticama, bez odlaska na šaltere platnih institucija i čekanja u redovima.\nU ovom trenutku više od 200.000 korisnika svakog meseca elektronski plaća račune objedinjene naplate, bilo kada i sa bilo kog mesta bez troškova provizije. Na taj način omogućena im je ušteda vremena i novca, uz celokupnu arhivu računa i svih realizovanih uplata u svakom trenutku.\nMesečni računi objedinjene naplate dostupni su korisnicima već od 1. u mesecu na e.Sanduče portalu i aplikaciji, pre procesa štampe i distribucije na kućne adrese, pored čega je omogućeno elektronsko plaćanje opomena, utuženja i reprogramiranih obaveza. Izvršene uplate se odmah realizuju, a prednost u odnosu na ostale načine plaćanja je što se status računa iz opcije „Plati“ automatski menja u „Plaćen“, dok se uplata proknjižava istog trenutka. Korisnici svakog meseca dobijaju notifikaciju da im je račun stigao u e.Sanduče, kao i podsetnik na rokove za korišćenje popusta.\nPodsećamo da se mobilna aplikacija e.Sanduče za platforme iOS i Android, veoma brzo i lako preuzima na Google Play i App store. Takođe, omogućili smo korisnicima unikatan i jedinstven QR kod za besplatno preuzimanje aplikacije, koji je istaknut na računu. U cilju zaštite životne sredine, korisnicima je omogućeno da brzo i lako u glavnom meniju isključe slanje štampanih računa na kućnu adresu, što doprinosi racionalnoj upotrebi resursa.\nZa sve dodatne informacije o platformi e.Sanduče korisnicima je na raspolaganju Besplatan pozivni centar 0800 011 018 za pozive iz svih fiksnih mreža, broj 011/395-44-20 za pozive iz mobilnih mreža i mejl adresa esanduce@infostan.rs . Sve aktuelne informacije dostupne su korisnicima i na društvenim mrežama Facebook i Instagram, kao i na sajtu www.infostan.rs\nPodsećamo da je aplikacija e.Sanduče prošle godine proglašena za najbolje rešenje u oblasti elektronske trgovine u javnom sektoru.


IGK: Svi koji negiraju genocid, negiraju presude MKSJ\nPOTVRĐENE PRESUDE PETORICI OFICIRA VOJSKE RS\nSARAJEVO - Institut za istraživanje genocida Kanada (IGK) pozdravlja prvu pravosnažnu presudu Međunarodnog krivičnog suda za bivšu Jugoslaviju za genocid u Srebrenici. Reakcija IGK-a uslijedila je nakon što je Žalbeno vijeće MKSJ-a danas potvrdilo prvostepene presude ...\n... petorici oficira Vojske Republike Srpske optuženih za genocid nad Bošnjacima u Srebrenici u ljeto 1995. godine i potvrdilo kazne Vujadinu Popoviću, Ljubiši Beari, Draganu Nikoliću i Vinku Pandureviću.\n- Presuda Popoviću i Beari je prva pravosnažna presuda oficirima Vojske entiteta Republike Srpske za počinjeni genocid u povijesti MKSJ-a -kaže se u saopćenju IGK-a.\nSvi oni koji negiraju genocid negiraju međunarodne presude te IGK još jednom traži donošenje zakona o kažnjavanju onih koji negiraju genocid u Bosni i Hercegovini, "jer negacijom genocida se stvaraju uslovi za novi genocid".\nKao naučno istraživačka institucija, IGK izražava nezadovoljstvo što se u presudi govori o ubistvima 'vojno sposobnih', a ne spominju se djeca, žene, starci, čiji mezari u Potočarima svjedoče njihova strašna, namjerna ubistva.\nIGK još jednom, na pragu dvadesete godišnjice od najvećeg zločina protiv čovjeka i civilizacije poslije holokausta u Evropi, podsjeća da je pitanje genocida u Srebrenici, odnosno Bosni i Hercegovini pitanje cijelog čovječanstva, koga treba posmatrati na evropskom i svjetskom nivou, u okviru internacionalnog prava, Povelje UN i Evropske unije.\n- Institucije entiteta Republika Srpska, vojska i policija, prema presudi Internacionalnog suda pravde u Hagu počinile su genocid nad Bošnjacima. Bosanskohercegovačke državne institucije moraju ispoštovati ovu presudu, jer je ona nadređena svim pravno-političkim i paradržavnim formama djelovanja - zaključuju se u saopćenju IGK-a.


UEFA najavila novi format takmičenja - Fudbalski savez Crne Gore\nUEFA najavila novi format takmičenja\n19. april 2021., 16:54\nReforma UEFA Liga šampiona, Liga Evrope i Liga konferencija usvojena nakon dvije godine konsultacija sa relevantnim akterima...\nIzvršni odbor Evropske fudbalske asocijacije (UEFA) usvojio je na danas održanoj sjednici novi format takmičenja za UEFA Ligu šampiona, Ligu Evrope i Ligu konferencija čija će primjena početi od sezone 2024/25. Reforma sistema takmičenja došla je nakon dugotrajnih konusltacija unutar fudbalske zajednice i dobijene jednoglasne podrške od strane Izvršnog odbora Evropske klupske asocijacije (ECA) i UEFA Komiteta za klupska takmičenja (prisutna bila većina klubova) prošlog petka.\nIzmjene su napravljenje sa ciljem da osiguraju svijetlu budućnost evropskog fudbala na svim nivoima kao i da budu u saglasju sa rastućim potrebama svih uključenih aktera. Nedvosmislenim potvrđivanjem zajedničke posvećenosti principu otvorenih takmičenja i sportskih zasluga širom kontinenta sačuvana je svrha održavanja nacionalnih takmičenja.\nKomentarišući novi format evropskih klupskih takmičenja predsjednik UEFA-e Aleksandar Čeferin rekao je:\n- Ovaj unaprijeđenih format održaće živim san svih timova u Evropi da učestvuju u UEFA Ligi šampiona zahvaljujući rezultatima koje ostvare na terenu i omogućiće dugoročnu održivost, prosperitet i rast za sve u evropskom fudbalu a ne samo za samoizabrani kartel. Fudbal je kulturno i socijalno blago, obogaćeno vrijednostima, tradicijom i emocijama koje se dijele širom našeg kontinenta. Uloga UEFA-e kao rukovodećeg tijela i odgovornog čuvara igre u Evropi jeste da zaštiti nasleđe u procesu budućeg razvoja fudbala u Evropi za nacionalne asocijacije, lige, klubove, igrače i navijače na svim nivoima. Zbog toga smo imali dugotrajan proces konsultacija tokom prethodne dvije godine koji je vodio ka jednoglasnoj podršci našeg predloga i uvjereni smo da će usvojena reforma dovesti do ostvarenja zacrtanih ciljeva.\nDalje odluke koje se odnose na rebalansiranje pristupne liste, datuma odigravanja utakmica, sistema žrijeba, formata finala, koeficijenata i distribucije finansijskih sredstava biće dostupne do kraja godine i dok su eventualna prilagođavanja danas predstavljenog sistema i dalje moguća.\nU isto vrijeme UEFA će reafirmisati jaku finansijsku posvećenost kompletnom evropskom fudbalu i inicirati korake kako bi se osigurala veća finansijska solidardnost podijeljena širem spektru klubova koji ne učestvuju u UEFA klupskim takmičenjima. Ovim će se dodatno osnažiti temelji na kojima je sagrađen fudbal u Evropi.\nTakođe, UEFA će započeti dijalog sa svim relevantnim akterima sa ciljem predlaganja načina za dodatnu zaštitu zdravlja igrača na svim nivoima.\nDetalji formata takmičenja\nBroj učesnika UEFA Lige šampiona povećava se sa 32 na 36. Najveća izmjena ogleda se u transformaciji tradicionalne grupne faze na način što će se igrati jedinstvena liga. Svim klubovima učesnicima garantuje se 10 utakmica sa 10 različitih protivnika (pet utakmica kod kuće, pet utakmica u gostima) što je promjena u odnosu na dosadašnjih šest utakmica u grupnoj fazi protiv tri različita tima (tri utakmice kod kuće, tri utakmice u gostima).\nOsam nabolje plasiranih timova nakon završetka ligaške faze kvalifikovaće se za fazu eliminacija, dok će timovi koji zauzmu od 9. do 24. mjesta na tabeli odigrati eliminacione mečeve (kod kuće i u gostima) za plasman među najboljih 16 ekipa.\nSlične izmjene sistema takmičenja biće primijenjene u UEFA Ligi Evope (osam mečeva u ligaškoj fazi) i Ligi konferencija (šest mečeva u ligaškoj fazi). Broj učesnika ova dva takmičenja može biti povećan sa 32 na 36 i ova odluka biće predmet budućih diskusija i dogovora.\nUčešće timova u UEFA Ligi šampiona i dalje će ostvarivati na osnovu učinka u nacionalnim takmičenjima. Svi mečevi UEFA klupsih takmičenja i dalje će se igrati sredinom sedmice uslijed uvažavanja važnosti kalendara takmičenja u nacionalnim šampionatima širom Evrope.


On je novinarima rekao da su to još neznatne količine koje obezbjeđuju malu finansijsku korist, ali da je za ovu godinu planirano izdvajanje i drugih sekundarnih sirovina iz gradskog komunalnog otpada.\nStjepanović je naveo da su prošle godine organizovali odvajanje stakla i papira u svim firmama i ugostiteljskim objektima u gradu, te da će nastojati da razdvajanjem otpada povećavaju udio reciklažnog u komunalnom otpadu.\nPrema Stjepanovićevim riječima, odvozom komunalnog otpada u Bijeljini obuhvaćena su gotova sva domaćinstva, osim manjeg dijela u seoskim sredinama.\nOn je naveo da su 2013. u gradu imali 12.000 korisnika, a da sada "Komunalac" opslužuje 31.500 korisnika.\nViše iz ove kategorije « Pacijent kod kojeg je potvrđen virus gripa se oporavio Načelnik Lopara Rado Savić dobitnik nagrade za doprinos razvoju »


Šta se dešava u našem telu kad popijemo pivo? – Televizija srpske dijaspore\nPivo se često smatra jednim od najlakših alkoholnih pića. Naši ukusi (oni koji su odgovorni za gorke ukuse), odgovorni su za činjenicu da osećamo ukus piva. Oni šalju informacije u naš mozak o hrani koju jedemo.\nUkus piva oslobađa supstance u mozgu, zbog kojih želimo da ga pijemo više.\nPivo izaziva povećanu proizvodnju dopamina (supstance odgovorne za naš osećaj zadovoljstva) u našem mozgu. Ne zaboravimo da je pivo i dalje alkohol, možda nije jako, ali je ipak alkohol.\nPivo nam može pružiti određene sastojke – sadrži vitamin B, kalcijum, gvožđe, fosfor, magnezijum, kalijum, natrijum i cink, ali nije primarni izvor ovih sastojaka, pa je njegova konzumacija nepotrebna.\nPivo ne sadrži holesterol i takođe može da poboljša nivo holesterola kod ljudi koji ga konzumiraju. Naravno, uprkos pozitivnom uticaju piva na naš organizam, ne treba ga konzumirati prečesto, kao ni u većim količinama.\nPrekomerna konzumacija piva može da nanese štetu organizmu – povećava rizik od razvoja brojnih bolesti – na primer, arteroskleroze, disfunkcije jetre, problema s pankreasom ili čak moždanog udara zbog sadržaja alkohola.\nkad popijemopivošta se dešavau našem telu\nPosle poraza od Budućnosti: Šta se dešava s Partizanom?\nTri osobe umrle od trovanja pivom u Brazilu!


Kugla puna Kugla sa postoljem Ø52 | JoilArt kovano gvožđe - Beograd\nKugla sa postoljem Ø52\n280 rsd Kôd8290\nDimenzija: 95 mm x Ø52 mm\nMasa: 0,88 kg\nPune kugle su kovani elementi koji se mogu variti sa ostalim elementima i metalnim šipkama. Kugle su elementi od kovanog gvožđa i pogodne su da se koriste kao ukrasi i delovi u izradi kovanih ograda, kovanih kapija i ostalih konstrukcija. Ostale elemente iz naše ponude možete naći u grupi Kovani elementi.\nPredlog upotrebe kugle 8290 pogledajte na našim proizvodima kao što je kovani gelender G 049 kao i na drugim kovanim proizvodima iz našeg asortimana. Primere možete pogledati na:\nKao i najveći deo naših kovanih elemenata, kugla je pogodna za zavarivanje i cinkovanje.


ANALIZA: Zbog čega i „Otvoreni Balkan“ i „srpski sv(ij)et“ izazivaju odijum u regionu? - Vijesti365\nHome›Vijesti›Komentar›ANALIZA: Zbog čega i „Otvoreni Balkan“ i „srpski sv(ij)et“ izazivaju odijum u regionu?\nS druge strane, nema dileme da ni dosadašnji dometi aktera „Otvorenog Balkana“ nisu iole upućenu publiku baš ostavili bez daha. Jer, bili su u znaku mnogo priče, nerijetko teatralne i isprazne, a premalo djela i konkretnih tragova. Za sada su uzaludne i opsevacije poput one koju je nadavno izgovorio ministar finansija Srbije Siniša Mali – da je glavni cilj kompletne inicijative da „tri zemlje funkcionišu kao jedna“. To je u ovom periodu apsolutna fikcija, ne zato što manjka entuzijazma vodećih političara da dogovore administrativne procedure neophodne za približavanje takvom cilju, već zbog toga što, bez obzira na marketing, i među poslovnim ljudima, a pogotovo običnim smrtnicima, nema dovoljno zainteresovanih konzumenata ponuđene „slobode kretanja ljudi, robe i usluga“. Riječ je, približno, o onoj vrsti slobode koju su dobili ljudi crne boje kože na jugu SAD nakon građanskog rata do 1865. godine. „Sad imam slobodu, ali šta da radim s njom“, bilo je sve što je većina tih nevoljnika mogla da pita, u momentu kada su dobili odriješene ruke da napuste plantaže pamuka i krenu gdje god žele. Toliko o broju korisnika budućih jedinstvenih radnih dozvola za tri zemlje, najavljenih od 1. januara 2022.\nDa je kod Aleksandra Vučića lukavstvo bilo izraženije od sujete, već to je bio dovoljan razlog da prepusti imaginarnu ulogu „lidera u regionu“, odnosno pokretača „Otvorenog Balkana“, sada već rashodovanom Zoranu Zaevu. Nema sumnje da bi i distanca Podgorice, Prištine i Sarajeva bar za nijansu bila manja da se Vučić opredijelio za tu vrstu kamuflaže, iz taktičkih razloga. Ali, ne lezi, vraže, narcisoidnost je nadvladala, pa sada nema tog maga retorike koji će proširiti članstvo „Otvorenog Balkana“, ubjeđujući potencijalne pridošlice da su kanidature za EU ionako na vrlo dugom štapu i da se u narednim godinama, a vjerovatno i decenijama, valja posvetiti regionalnim varijacijama na istu temu.\nU svemu tome, Republika Srpska ipak ima ulogu statiste. Ni vlast, ni opoziciju u RS ništa ne koštaju povremeni aplauzi za oba Vučićeva aduta – „Otvoreni Balkan“ i „srpski svet“. Pri tome, uglavnom nema potrebe ni sumnjati u iskrenost te blagonaklonosti na obje adrese. Međutim, paraliza sistema u BiH je takvog karaktera da u ovom periodu nema načina da se i Bosna i Hercegovina priključi trouglu Beograda, Skoplja i Tirane. S druge strane, bez obzira na raširene rezone u Sarajevu, aktuelna nastojanja RS da redefiniše svoj status u BiH znatno su kompleksnija, a i neizvjesnija, što se ishoda tiče, nego pojednostavljenje na koje je već zalijepljena etiketa „srpski svet“.


Beograđani ni RSD više, u nekim delovima i manje - ebart\nBeograđani ni RSD više, u nekim delovima i manje\nNijedan građanin Beograda neće platiti ni dinar više za porez na imovinu u 2018. nego što je plaćen ove godine.\nTo je izjavio gradski menadžer Goran Vesić i naveo da će u nekim delovima grada porez možda biti i niži.\n"Održali smo obećanje koje smo dali, a to je da nijedan građanin Beograda neće plaćati ni dinar više za porez na imovinu nego što je plaćen 2017. godine, bez obzira na promene u vrednosti kvadrata. Uspeli smo da nađemo način da porez ostane isti tako da svi građani Beograda mogu da znaju da neće platiti ni dinar veći porez nego što je plaćen 2017. godine", rekao je Vesić Tanjugu.\n"U tom smislu, održali smo obećanje koje smo dali građanima. Grad Beograd od poreza na imovinu prihoduje nešto više od 14 milijardi dinara, a od poreza na dohodak građana negde oko 35 milijardi dinara. Na taj način građani učestvuju u punjenju budžeta i veoma je važno da znaju da smo upravo zbog toga pokrenuli čitav niz akcija o tome kako da zajedno trošimo budžet", naglasio je Vesić.\n"Važno je da konsultujemo građane i usvojimo njihove inicijative, jer oni od svog novca pune gradski budžet i red je da se zajedno sa nama pitaju kako ćemo trošiti te pare", rekao je Vesić.\n"Nastavićemo da sprovodimo projekte uređenja grada, rešavanja velikih infrastrukturnih problema, ali ono što je najvaznije - deficit je u okvirima zakona. Uspeli smo da sprečimo tu spiralu u kojoj je Grad Beograd pre samo četiri godine bio pred bankrotom. Sada su finansije stabilne i Grad sa ovim budžetom može potpuno normalno da nastavi da se razvija", zaključio je Vesić.